- 1 5 -
Yvonne
Forsa dattigl ena schliaziun...schi nign da manar pigl
nas Roger e la centrala da lotto...per exaimpel schi
egna da nous gioia Annetta.
Dora
Amblide, impussebel. Chegl gartegia betg!
Susanna
Spetga! Cler, chegl ègl! Barbla, la sora dad Annetta!
Ella savess eir pigl noss gudogn.
Dora
La sia sora? Te creist bagn betg tg’ella gioia chel gi!
Susanna
Varda la fotografia. La sumeglia fò surstar. Vurde sez
eneda. Ella è angal dus onns pi giovna e la suletta
tg’ans so gidar! Noua è Barbla ansomma eida siva dalla
mort digls noss omens?
Yvonne
Ella è sa retratga digl tottafatg ed abitescha ossa creia a
Coira.
Dora
Exact. Ella vo darar tranter la gliout, forsa chi e lò anc
a messa.
Susanna
Nous la stuagn persvader da giuier chel gi. Ella duess
perveia da me er survagneir ena part digl gudogn. Igl
amprem stuainsa pero cattar igl cedel da lotto. Noua è’l
pomai?
Yvonne
Nous tschartgagn ossa sistematicamaintg ainten tot las
tgombras: Susanna te igl amprem plang, ia chise e te
Dora, te tschertgas...tar la bara…
Dora
Pertge ia?
Yvonne
Perchegl… tgi te ist la suletta tg’ò la nerva da sgultrar
ainten tgossa persunalas...
Dora
Angraztg per la cunfidanza! Totga Anetta cun
cunterviglia. Stgisa Annetta, at va da disturbar en
po...ia va catto ensatge!
Susanna
Va panso!
Dora
Ò sgultro ainten las cassatgas dad Annetta e catto igl
cedel da lotto. Igl cedel da lotto! Chegl è ia spert. Tge
ègl chegl – chegl èn dus cedels. Ia crei betg! Chella
streia ò anc giuia cun en sagond cedel davos igls noss
dies!


- 1 6 -
Yvonne
Totalmaintg ego, tipic Annetta!
Susanna
Sur da morts fiss betg da baitar digl mal, pero chegl
sottastretga angal anc eneda igl sies caracter schlet.
Dora
Nous… nous vagn mianc gudagnea!!
Susanna
Tge vot deir: nous vagn betg gudagnea!
Dora
Chegl monta tg’igl dretg tip è betg segl noss cedel
communabel mabagn segl sies cedel privat spezial!
Yvonne
Ia va schlet… ist franca?
Dora
La mia memorgia è tranada per baitems da tschel e
chel, pero er ia sa tigneir andamaint cefras, cunzont
schi Lisa las repeta tschent gedas. 2-7-16-26-37-48-
super-cefra 5! Cò, vurde sezzas!
Yvonne
En’infamitad! Navot cugl semi da neir retgas – anvos
ainten la misergia...
Susanna
Fluppas, an nign cass lessa desister a chels raps. Ena
tala schanza survagninsa betg ena sagonda geda. Dalla
vart morala èn chegl igls noss raps. E nous igls pigliagn
tuttegna cun tge cedel. Igl noss angaschamaint ed igl
noss risc resta igl madem...tirainsa tras igl plan?
Dora
Tge plan?
Susanna
Igl amprem lascher svaneir la bara e siva carmalar
Barbla cugl noss plan…e siva incassar!
Yvonne
E schi crappa, ia manetg schi tot vign alla gleisch?
Dora
Alloura giainsa ainten perschung!
Susanna
Tgi vess er da neir sessour?
Dora
Per exaimpel Roger!
Susanna
Chegl surlaschez a me, ia discor cun el. Tge vurdez
schi tgutg?  Lez ena veta sainza problems finanzials ni
betg?
Yvonne
Ea… naturalmaintg… ea… bagn…
Susanna
Roger ans vign betg a star ainta peis. Ni tg’el
cooperescha u tg’el vign...
Yvonne, Dora …elemino!

Sm-FRA 1-1_Las donnas dad Angurdeiras_(sm)


- 1 7 -

7. scena
Focus Roger
Roger
Naturalmaintg onigl tottas patto en îgl sen me. Glez è
gio er cler, siva da chella terribla disgraztga èn igls
omens rars. Anfignen ossa vaia savia veiver bagn scu
pitschen ramplazzamaint per igls plazs tg’èn nias
libers. La mia posiziun scu dirigent digl chor gioia cò
era ena rolla impurtanta. Adegna sunga nia respecto,
am on gido e musso tgapientscha. Cunzont Annetta!
Chegl cun nous ò antschet en onn siva dalla disgraztga.
Mintgatant tschainta simplamiantg no ed amprov da
recapitualar tge tg’è capito durant chel viadi dall’uniun
da dar a tgeiels. Mintgatant sa dolza chel vel
d’amblidanza e mossa singuls maletgs. Gist per puspe
zuppar tot e lascher me ainten l’intschertezza. Cò tots
tgi creian tg’ia seia betg ple digl tot balocchi. Pero ia sa
exact tge tgi vign giuia...cler...gl’è…gl’è...ähm, en
mument...va gist...sa mianc...u vez anc dumondas?


- 1 8 -
8. scena
Confusiun sen prova

An sala pravenda
Susanna
Anc eneda: ò ensatgi anc ena dumonda?
Jasmin
Vaia ancletg dretg: Lisa ed ia vagn da malduvrar igl
noss manader spiertal da persvader Barbla dad incassar
igl gudogn da lotto dalla sia sora. E pi anavant vessans
anc da sutarar la bara dad Annetta ainten tera betg
banadeida! Sorry, per ena donna tgi veiva an armoneia
cun las steilas è chegl en po too much...
Susanna
Jasmin, painsa agls raps, chels pretendan l’egna u l’otra
unfrenda...
Yvonne
Ensatge è franc, Annetta sto anc svaneir oz e Barbla
vainsa da persvader da ramplazzar la sia sora dumang!
Dora
Pertge gio dumang?
Yvonne
Nous stuagn esser prontas schi la societad da lottareia
tarmetta dumang ensatgi per purtar las bungas novas.
Ed i fiss bagn bung schi ensatgi fiss a tgesa, ubetg?
Lisa
Ed i fiss anc migler schi Annetta, ia manetg la bara, fiss
betg ple starneida ainten tgesa, ubetg?
Susanna
Nign problem, Lisa. Durant tgi Dora ed Jasmin
persvadan Barbla chesta seira, s’occupan Yvonne ed ia
dalla bara.
Dora
Ia sto er eir tar Barbla?
Susanna
I fiss migler, chel affar è mengia impurtant , Jasmin e
Lisa èn levamaintg surdumandadas. Pigl mument
dependa tot da Barbla!
Yvonne
Chegl gartegia franc, vusotras vez la nossa cumplagna
cunfidanza.
Susanna
I sto gartager, schiglio adios igls milliuns!
Dora
Nous dagn tutti! Schi fò basigns cun en po pressiun…


- 1 9 -
Susanna
Bung, nous ischan peregna, de igl mang, egna per
tottas, tottas per egna. Petgan l’egn l’otra aint igls
mangs.
Yvonne
Super! A tottas bung success! Panse semper agls blers
daners e betg ge baitont per la giassas, Roger savess
neir mintga mument.
Lisa
E sch’el dumonda perveia dad Annetta?
Yvonne
Painsa en po positiv! Sch’el s’accorscha ensatge igl
purschainsa ena bela sommigna per giuier cun nous!
Lisa
Igls ties pleds ainten las ureglias da Dia! Ozandumang
ò Roger rachinto tgi Annetta igl vegia ampurmess ena
part d’en gudogn eventual da lotto. Schi chegl constat
è’l immun cunter corrupziun!
Yvonne
Spetga. I tign navot dallas ampurmischungs dad
Annetta...
Susanna
Adatg, el vign! Az depurte scu adegna!
Roger
Tgau ansemen… è Annetta gio cò?
Dora
Betg anc, ella niro mintga mument.
Yvonne
Vign’la betg oz, schi vign’la dumang!
Roger
Az faschez atgnamaintg nigns chitos? Para betg!
Vusotras vasez angal igl raps tgi vez gudagnea! Ubetg?
Susanna
Te ist bagn betg anvilgious, Roger?
Yvonne
Nous dagn gugent ena part…
Roger
Na, angraztg, Annetta parta cun me, sch’ella turna!
Jasmin
Schi…!
Roger
Tge monta chegl? Tge manegias cun „schi“?
Jasmin
Ia manetg angal...schi vagn anavant en tal terribel
carma durant la provas, stessa betg surstada sch’ella
turness betg...ia manetg allas provas...
Yvonne
Franc tg’ella è dumang da return. Forsa tg’ella dovra
ena pôssa...
Roger
Ia la dovr...ia manetg nous la duvragn...per la part da
solo! Digl remninet provas, i fò ansomma betg senn da


- 2 0 -
far ena prova sainza Annetta. E vusotras vez gio er
nign gost, ossa tgi ischas milliunarias.
Yvonne
Oh, perchegl tgi ischans ossas retgas fiss betg da pattar
sotsoura tot igls plans. I sung persiva tgi faschagn
prova!
Susanna
Bung, pero betg mengia dei, ia va anc da far oter oz.
Roger
Scu tgi lez, nous cantagn igl toc sainza part da solo, scu
fissigl cugl toc:“Somebody to love”?
Lisa
Stò chegl esser? Chella canzung am fò neir adegna
uscheia tresta, va da pansar tot igl taimp agl mies om
barmeir.
Jasmin
Schi vo ainten ena resonanza sincrona cun el. Forsa
tg’igl ties om ò gost da cantar da l’otra vart. Mintgatant
fatscha chegl cugl mies ed el ò anc mai sa lamento...
Roger
Ni ossa, az matte se. Nous pruagn l’amprema part
sainza cantar aint: egn – dus... Igl chor canta, Roger
interrompa. Per antant angraztg. Ins s’accorscha tgi
Annetta mantga.
Dora
At è do ad ureglia la differenza?
Lisa
Va catto armonic scu anc mai!
Roger
Da tge discurriz ansomma? Igl pep mantga digl
tottafatg! Pir la vousch dad Annetta dat la taimpra
tg’ins so betg cumparagler, l’erotica...
Jasmin
Tge, ast te detg erotica?
Susanna
Te cattas erotic schi las ureglias at tschivlan siva!
Roger
Betg antschave anc eneda cun chegl!
Dora
Cun tge?
Roger
Da trer no sur dad Annetta, perfign sch’ella è betg cò!
Yvonne
Gl’è bagn la verdad, Roger. Nous spitgagn angal en po
objectivitad da tè!
Dora
Exact, ed en pitschen cumplimaint tgi tunga migler
sch’ella canta betg!


- 2 1 -
Roger
Tg’igl diavel az porta! Ia sung betg illoial anvers
Annetta, oz betg ed er betg dumang!
Jasmin
Co sunga mecta franca!
Roger
Stgise, uscheia saia betg far ena prova. Pondere eneda
tge piglier a mangs per schliier chel problem! A revair,
las damas... Vo.
Susanna
Chel savess anc davantar en problem! Va betg panso
tg’el penda da tala veisa ve dad Annetta.
Lisa
Ossa tg’ella è morta...am vo freid giu pigl dies...
Susanna
Schi dat malampernevladads cun Roger, stuainsa
ponderar ensatge!
Jasmin
Cò dat da ponderar navot, el è gio striuno da
chella...chel sto davent!
Yvonne
Digltot davent? Stogl chegl propi esser...
Dora
El è er igl noss dirigent digl chor…
Susanna
Anc ena schanza, la davosa...
Lisa
E sch’el la tschiffa betg…
Jasmin
…sto el davent! Uman

9. scena
La ranforza
An sala pravenda
Susanna
Ossa lessa simplamaintg savair scu tgi chegl ò savia eir
ainten las tgotschas...
Dora
Nous vagn pruo tot, vagn betg savia persvader Barbla!
Jasmin
L’antiera tgossa è da bell’antschatta stada sot ena
schleta steila. Pigl mument dominescha igl Uranus igl
Jupiter, gl’ò mianc savia funcziunar!
Lisa
Tge faschainsa ossa, gl’è gio las otg e mesa…


- 2 2 -
Susanna
Barbla è para ena nousch deira, nous duvragn armas pi
fermas.
Yvonne
Nous mobilisagn simplamaintg igl prer ed igl mastral.
Forsa tgi els son far ena sort squitsch moralic sen
Barbla.
Lisa
I sa betg, schi chegl porta ensatge.
Susanna
Anc oz vainsa da piglier a mangs ensatge! Dumang ègl
mengia tard!
Jasmin
Ischas francas tgi els vottan ansomma gidar?
Susanna
Anfignen ossa on igl raps adegna pudia persvader!
Jasmin
Oter tgi Barbla!
Yvonne
Chels dus èn gio sen veia tar nous. Igls vagn pusto per
telefon.
Lisa
Anc eneda dus daple per parteir….
Susanna
Nous pudagn esser ledas schi vagn ansomma anc da
parteir ensatge...silenzi...ia crei tg’els vignan.
Schweiger
Vign aint cugl prer, sainza flo. Strètg ègl cò ed ena
stgela erta, en pass fallo e te post pacatar.
Prer
Original digl 1856, pero a nous mantgan igls raps per
ena sanaziun! Buna seira, las mias donnas!
Schweiger
Ea, ea, buna seira tottas.
Susanna
Bel tgi vusoters ischas nias schi sperts. Nous vasessan
ena pussebladad scu tgi pudessas neir a curt taimp tar
blers raps. Uscheia blers tgi ena nova stgela fiss nign
problem ple...
Prer
Va gio rachinto agl mastral tgi la vossa cuminanza da
lotto ò gudagnea igl jackpot sonda seira.
Yvonne
I dat pero anc treis puncts tgi cunaschez betg anc e
nous vagn nign taimp da declerar chels cun chito.
Susanna
Sonda è Annettta dada giu da stgela, chegl uscheia
tgutg tg’ella è stada directamaintg morta.
Schweiger
La stgela, tge vaia detg...


- 2 3 -
Prer
Por’Annetta, Dia vegia la si’olma! Tgi varda per las
formalitads? Messa da bara, marenda ed uscheia
anavant?
Jasmin
Nign!
Schweiger
Tge nign?
Jasmin
Uffizialmaintg è Annetta betg morta…
Susanna
…nous savagn angal piglier ancunter igl gudogn schi
Annetta peglia ancunter chel persunalmaintg...
Yvonne
…chegl monta tgi duvragn en double tgi sumeglia ad
Annetta...
Dora
…e cò fiss predestinada la sia sora Barbla...
Susanna
…e perchegl vez anc da persvader chesta seira Barbla.
En pêr da nous on gio ampruo, pero sainza success!
Schweiger
Gl’è betg da creir!
Prer
Sontga Maria, mamma da Dia!
Susanna
Tge ègl? Vez igl sentimaint dad betg neir mester a
chell’incumbensa?
Naturalmaintg
dessigl
ena
recumpensaziuna finanziala, cler!
Schweiger
Sch’ia az va ancletg dretg, alloura è chegl ferm tubac.
Igl pi ferm tg’am è nia ad ureglias igls davos set onns,
siva da chegl tg’ia sung mastral. Las mias damas, az
ègl cler tgi lez surmanar ena persunga uffiziala dalla
parteida cristiandemocrata da far en act criminal!
Jasmin
Pi cler tgi cler!
Yvonne
Ans è tot cler, cler scu l’ava digl Balandegn!
Prer
Scu savez er… scu savez er sa giustifitgier avant Dia!
Chegl è betg angal en putgea mortal! Ia scu prer va da
ma distanztger cleramaintg da talas istorgias.
Lisa
Signour plevant, az chiete. Tge è er antort schi lagn
salvar chels raps tgi tutgessan uscheia ni uscheia a
nous, er pigl bagn dalla pleiv?!
Schweiger
Quant ègl antot?
Tot las donnas 23.5 milliuns!!!!


- 2 4 -
Schweiger
Chegl è… chegl è en argument, sapramostgas. Ia less
puspe candidar ed uscheia ena candidatura dad
elecziun costa ena po.
Prer
Ia sung clericher ed ia ma lasch betg surmanar d’en pêr
muneidas...schibagn...
Susanna
Schibagn tge ?
Prer
Schibagn tgi la nossa pleiv savess amplaneir qualtgi
rosna cun ena donaziun, chegl vurdo digl aspect
finanzial.
Lisa
Panse alla stgela, agl tetg, agls novs sains dalla
baselgia, agl center da giuventetna, agl sivamezde da
seniors ed uscheia anavant...
Prer
Cale Lisa, ia ponderescha anc eneda...
Yvonne
E per far chegl vez nign taimp ple, gl’è gist las nov,
schi capeta betg ossa, alloura vainsa smantganto la
schanza..
Schweiger
Tge vainsa da far?
Susanna
Filar a Coira e persvader Barbla da piglier ancunter
dumang igls raps an nom dad Annetta!
Dora
Sch’ia ponderesch, alloura vez bagn adegna gia ena
bunga relaziun cun Barbla, ubetg signour mastral?
Schweiger
E bagn, chegl è pero sto avant onns…
Yvonne
Chella bunga relaziun ins savess bagn puspe scaldar en
zichel?
Jasmin
U forsa cun en po squitsch. I dat bagn en cantung
zuppo, en po stgeir, ainten la veta da Barbla...
Schweiger
Am vign gist andamaint navot...u forsa agl signour
plevant...
Lisa
Cler, igl signour plevant! Barbla ò bagn adegna piglia
panatienztga tar Vous. Ò’la betg forsa rachinto egna u
l’otra tgossa delicata?
Prer
Lisa! Igl secret da panatienztga vigna mai a romper!
Susanna
So, anavant, file. Schiglio è igl tren davent. Vagn anc
da lascher svaneir la bara dad Annetta.


- 2 5 -
Yvonne
Atgnamaintg savessan igls omens surpiglier chella
lavour greva.
Prer
Scu?
Schweiger
Vusotras lez tgi sutaragn simplamaintg ensanouas la
bara dad Annetta?
Susanna
Betg tgavar aint per tot sforz. I dess franc ena soluziun
pi eleganta. Ins savess... per exaimpel...i va! Signour
mastral, vous ischas bagn en catscheder da vaglia...
Schweiger
Managez bagn betg tg’ia vess da svantreir Annetta scu
en tscherv?
Susanna
Na, na, ia sper tgi seia betg da basigns, oter schi
Annetta ò betg plaz antiera ed antratga ainten la vossa
schalera.
Schweiger
Scu savez…
Susanna
Vez bagn rachinto per las giassas tgi ainten la vossa
schalera vess perfign plaz en antier tscherv...
Jasmin
Vous ischas catscheder? En dretg catscheder, cun
schluppet, patenta, corn, tot igl tramblamaint?
Schweiger
Ea, pertge?
Jasmin
Tar catscheders batta igl mies cor adegna pi fitg! Leva
deir per la tgatscha, savez, simgiva gio scu unfant...
 Susanna
…simgier post pi tard, chels signours ston ossa eir. Vez
l’adressa?
Schweiger
Ea, anc adegna Veia dalla Plessur 4. Giu dasper igl
Migros?
Susanna
Exact! Bler cletg, az tignagn igls poleschs!
Lisa
Dia az pertgira!
Prer
Cugl ties spiert!
Jasmin
Bunga tgatscha!
Schweiger
Angraztg!

Giuer scu tgi la bara dad Annetta vign purtada ainten la schalera.


- 2 7 -
10. scena
La surdada digl gudogn
Tar Annetta a tgesa
Barbla
Chegl...chegl saia simplamaintg betg!
Susanna
Te stost!
Dora
Chegl vignst te da far! Nous ischans gio tar tè.
Yvonne
Avant agl telefon eras anc persvadeida. Cura vess chel
signour Stuber d’esser a cò
Barbla
Steiner. Ervin Steiner ò’l nom. El ò managea tg’el seia
a cò anturn las diesch e mesa.
Susanna
L’ò gio retard, gl’è en quart avant!
Barbla
Sung agitada scu en tretel. E sch’el s’accorscha tg’ia
sung betg Annetta!
Susanna
Te ist Annetta! Basta!
Dora
Chel Steiner ò gio anc mai via Annetta, scu duess el
saveir tgi te ist betg ella?
Barbla
Va igl tramblez, chel s’accorscha tg’ia trembl!
Yvonne
Perveia dad uscheia blers raps on gio oters calibers
antschet a tramblar. Chegl è ansomma betg suspectous.
Dora
Chieta’t Barbla -äh- Annetta, nous interrumpagn
immediatamaintg schi ensatge crappa.
Barbla
Schi vess angal betg detg ea da far chegl cò!
Susanna
I scaligna. Gl’ò do las dodesch, ischas prontas! Saia
darveir igl isch?
Yvonne
Perveia da me…noadaint cugls milliuns!
Steiner
Noadaint. Bun de ansemen, sunga cò dretg tar donna
Annetta Caflisch, nascheida Derungs?
Barbla
Ea,ea…
Susanna
Exact dretg!
Steiner
E tgi ischas vous, sch’ia poss dumandar?


- 2 8 -
Susanna
Donna Susanna, ena cumarata. E chegl èn donna Dora
e donna Yvonne, er cumaratas. La donna tgi tschartgez
tschainta cò damez.
Steiner
Ia va nom Steiner, Ervin Steiner. Donna Annetta, an
nom dalla Lottareia naziunala svizra az possa gratular
cordialmaintg. Ia va igl plascheir e l’onour d’az surdar
persunalmaintg igl gudogn. Chegl è igl gudogn igl pi ot
tg’è ansomma eneda nia surdo ad ena persunga singula:
23.5 milliun!
Barbla
Angraztg.
Dora
Te sontg bimbam, igl antier jackpot!
Steiner
Uscheia ègl. Pero avant tg’ia sa surdar igl raps... possa
piglier plaz...stoia controllar las vossas indicaziuns
persunalas. Am pudessas per plascheir mussar igl voss
pass u la vossa carta d’identitad scu er igl cedel da
lotto?
Barbla
Tge?
Steiner
Vossa carta d’identitad!
Barbla
Igls mies...palpieras?
Dora
Resta tschantada, i vign per tot.
Yvonne
Vessas gugent ensatge dabever?
Steiner
Normalmaintg beva betg sch’ia vign cun auto, pero oz,
cun chellas circumstanzas spezialas, possa bever en
glasign schampagn.
Yvonne
Schampagn?
Susanna
Sect tanscha er, ia vign spert per ena clocca giun
schler!
Dora
Cò, va catto tot: carta d’identitad, cedel da lotto ed
uscheia anavant.
Steiner
Angraztg fitg. Noua e cura ischas vous nascheida,
donna Annetta?
Barbla
Tge?
Steiner
Data da naschientscha, li da naschientscha, per
plascheir.


- 2 9 -
Barbla
Ia… ähm…
Dora
18-05-1964, a Tusang.
Steiner
Ia va atganamaintg dumando a donna Annetta!
Barbla
È ensatge betg an urden ?
Yvonne
Signour Steiner, lez forsa magler ensatge?
Steiner
Atgnamaintg betg, pero cunchegl tg’ia sa betg quant
schampagn tg’ia bev, fissigl forsa migler da magler
ensatge pitschen. Pero az lessa betg far lavour, forsa en
pêr panets garnias cun pesch e caschiel, pero caschiel
da tgoras per plascheir, ia va en’allergeia da latg.
Yvonne
Caschiel da tgoras? Ia  vard ainten frestgera.
Steiner
La novitad digl gudogn saro sto en pitschen schoc per
vous. Tge manegia er la famiglia?
Barbla
Tgi managez?
Steiner
Genitours, fardagliuns ed oters...
Barbla
Tots èn morts.
Dora
Annetta, te ast bagn anc ena sora a Coira!
Susanna
So, ena clocca sect da riesling. È chegl bung pigl
signour?
Steiner
Schi dat betg oter, principal ègl tgi fò bolignas!
Susanna
Darvi gist el, ia vign per la glasa.
Dora
Fò anavant!
Steiner
Vez gio fatg ponderaziuns tge far cun tants raps? Ia
pains tgi viglias investar an aczias ed obligaziuns. Nous
az pudagn gidar an tot las dumondas da finanzas,
anfignen tgi vez catto ena banca tgi surpeglia da reglar
tot las dumondas da raps.
Dora
Angraztg, chegl vainsa betg da basigns, nous reglagn
tot sezzas.
Steiner
Nous?
Dora
Ia manetg naturalmaintg Annetta e nous la gidagn noua
tgi pudagn.


- 3 0 -
Steiner
I para tgi vegias propi en’amiceztga strètga u è chella
pir gist uscheia intensiva igl davos taimp...
Dora
Scu managez chegl?
Susanna
Faschagn eneda viva. Vez a fegn las vossas
formalitads?
Steiner
Ia crei chegl è ena tgossa tgi pertotga sulettamaintg
donna Annetta, pero ossa lainsa bever eneda en got...
Susanna
Naturalmaintg, Yvonne, vignst er?
Yvonne
Gio sen veia. La schelta è betg grondiousa, ia sper tgi
vegias gugent sardellas cun sosa da tomatas.
Steiner
Ia… ähm… chegl fò navot. Ia giaint siva ainten
ustareia.
Nign
problem!
Anc
eneda
sincera
gratulaziun... Tots fon viva e bevan. Las mias donnas,
ègl pussebel da lascher en mument sulets donna
Annetta e me, uscheia pò la vossa cumarata discutar
discretamaintg la tgossa digls raps.
Dora
Lez betg forsa deir cunchegl tgi nous ischan
indiscretas?
Yvonne
Vea Dora, chegl è bung. Nous giagn an tgadafi.
Susanna
Clame, schi duvrez nous.
Steiner
So, donna Annetta, finalmaintg sulettas. Va igl
sentimaint tgi vegias da far mecta cumond allas vossas
cumaratas! Chegl angal detg tranter nous.
Barbla
Ia sa betg…
Steiner
Ins pudess prest creir… ah schibagn, less deir navot
oter ple tgi vous az pudez an nign cass lascher metter
sot squitsch perveia da chel gudogn. Da nign e da
navot. Angal vous decidez tgi tgi survign ena part da
chels raps.  Betg az lasche far neir nara.
Barbla
Ah tge, nign ò chel intent.
Steiner
Vez bagn en po en meini naiv da voss concarstgangs.
Savez, tants raps èn betg adegna ena benedicziun.
L’anveglia nirossas a santeir bagnspert da chels tg’on
betg tant scu vous. Per part teman chels alloura navot.


- 3 1 -
Az savess rachintar l’egna u l’otra istorgia dad
orrour…
Barbla
Cale...ia less santeir navot...
Steiner
I dat cass nous tgi antieras famiglias èn eidas alla
maloura perveia d’en gudogn da lotto. Cun raps cala
mintg’amiceztga e cunzont l’amour…
Barbla
Cale, cale per plascheir!
Steiner
Per bunga sort vez nigna famiglia ple. Pero las vossas
cumaratas chioir an tgadafi, chellas savessan anc
caschunar egn u l’oter problem...
Barbla
Calar, vaia detg. Chegl az ampimpa tge tg’ia fatsch cun
chels raps. Vez detg sez, chegl èn igls mies raps. Ed
ossa, de’m chel schec smaladia ed az fasche or digl
polver!
Steiner
Pertge uscheia agitada? Manetg angal bagn cun vous.
Susanna
Tge marscha cò, tge faschez cun Annetta?
Steiner
Navot, navot, angal igls mies dueirs…
Yvonne
Ègl igl voss dueir da far bargeir la victoura!
Steiner
Ia sung obliia da far attent la victoura da prievels
perveia digl gudogn e la bagnstanza nova!
Dora
Aha, ia vei nagliour prievel, mianc igl pi pitschen!
Barbla
Ia less tg’el geia finalamaintg!
Susanna
Vez santia, sto schiglio anc neir reglo ensatge?
Steiner
Alloura ègl bung, scu tgi lez, cò è igl schec! Igl
controlle ed igl quitte cò giusot.
Dora
Cò Annetta, exact cò stost te sottascreiver, A-n-n-e-t-t-
a!
Barbla
Pertge
manegias?
...Ah...ea,
ia...vess…prest…
Sottascreiva. Vainsa fitto?
Steiner
Ea, pero scu gio detg, schi duvrez cunsegl u ageid...
Barbla
Na angraztg!
Steiner
Igl expert dalla nossa centrala ò adegna …
Susanna
Na angraztg!


- 3 2 -
Steiner
Alloura betg, damai...
Yvonne
A reveir!
Steiner
A reveir, uscheia ensatge vaia anc mai evenimento…
Vo.
Susanna
Nous er betg!
Barbla
Chegl dovra er betg ple!
Dora
Gl’è gartagea, vagn igls raps a sieir!
Yvonne
Sen en futur sainza chitos!
Tottas
Viva!!!

11. scena
Eclat sen prova
An sala pravenda
Barbla
Pero ia sa mianc cantar!
Yvonne
Mender tgi Annetta ègl mianc pussebel.
Susanna
Angal curasch, chegl cugl cantar saro nign problem, pi
tschunsch chegl cun Roger. Ma dumond sch’el sa
lascha manar pigl nas cunchegl tg’el cunascheva
Annetta pi intim...
Barbla
Tge?
Dora
Sast, vagn betg anc gia la peda d’at declerar tgi Annetta
ò gia ena relaziun cun Roger, schi chella relaziun era
angal platonica u bagn gio corporalmaintg intima,
chegl savainsa betg...
Barbla
È chegl ena sgnocca? Ia canosch chel... Roger
ansomma betg. Scu duessa ossa er...
Susanna
Chegl totga tigl gi! Te vignst a vaseir, el s’accorscha
navot. Pigl mument è’l deprimo ed i fiss bung schi te
igl savessas chietar en zichel.


- 3 3 -
Barbla
Ia va savia! Ia va savia tgi stung mal d’aveir piglia
chella decisiun. Annetta peglia vendetga! Anc morta
amprova ella dad influenzar a moda negativa la mia
veta.
Lisa
Te post angal ple urar tgi la si’olma catta igl pôss
perpetan!
Jasmin
Tar olmas malquietas dovrigl maseiras extraordinarias.
I tem tgi tar l’olma dad Annetta savessigl perfign
manar tigl exorcissem…
Yvonne
Betg la fasche tameir! Nous vagn betg da far cun
noscha spierts mabagn cun en om attractiv tg’è en po
disturbo.
Barbla
Chel tschecca chel gi tgutg sen l’amprema igleida!
Dora
Orv è’l scu ena talpa ord spir’amour! Chel è navot oter
tgi led d’aveir puspe la sia Annetta!
Schweiger
Possa er deir ensatge? Pertge chel gi da sa zuppar?
Mattagn las tgertas sen meisa ed igl purschagn en rap!
Scu tar me...per exaimpel...
Lisa
Nigna schanza…Pigl mument ò Roger betg ureglia
averta per da chegl...
Susanna
Ed en pitschen donn ò’l er se sotigltetg…savagn mai
scu tg’el reagescha...
Susanna
Ed uscheia commovent. El cloma notiers tot igls
instincts da mamma ed ia igl pigless igl pi gugent ainta
bratsch per igl schurmager...
Roger
Vign aint, sainta la davosa construcziun. Angraztg, ia
desist! Oh signour mastral, tge ans dat l’onour dalla
vossa viseta?
Schweiger
Va eneda lia vurdar scu tgi stat cugl voss project da
chor. E cò on en pêr dallas donnas dumando sch’ia
savess gidar cantar an egna u l’otra passascha. Savez
gio tg’ia va canto pi bod ainten en chor da baselgia....
Roger
Atgnamaintg betg, pero vez raschung, tar egna u l’otra
passascha savessans angal gudagner cugl sustign d’ena


- 3 4 -
vousch virila...Vei Annetta. Annetta!!! Finalmaintg,
noua ist er stada tot igl taimp?
Barbla
Tgau Roger, ia ähm…
Dora
A Maiavilla è’la stada, uscheia scu tgi vagn smino.
Roger
Am va fatg chitos. La proxima geda am post deir schi
te vast. La peglia pigls mangs. E tge manegias digl
gudogn da lotto fantastic? 32.5 milliuns, angal per nous
dus sulets!
Barbla
Scu manegias chegl?
Roger
Te am vevas ampurmess tgi partign!?
Barbla
Da chegl saia navot!
Roger
Annetta, te am levas anc dar an scretg tgi partign igl
gudogn, schi gartegia.
Susanna
Mument! Sur dalla vossa repartiziun vessans anc da
discutar!
Roger
Stung mal, Susanna, pero ia dei na. At ò Annetta betg
detg tg’è betg sto igl tip communabel, mabagn igl sies
singul!
Yvonne
Tge??!!
Roger
Tja, stung mal per vusotras. Spert gudagnea ed anc pi
spert pers. Immitescha Yvonne. Post pero er aveir en
zichel, pero angal en zichelign...
Jasmin
So chel ansomma tgi las sias cartas èn pi schletas tgi
schletas?
Dora
Ia crei betg propi…
Susanna
Chel gioa perfign cun la sia veta.
Barbla
Ia anclei da tot navot!
Roger
Cun uscheia blers raps ins perda spert la survista, betg
ta fò chitos, te ast me, Annetta. Sur digl finanzial
discurrinsa pi tard sot quatter îgls. Deia’m, te veist or
otra, ist stada tar la frisunza?
Barbla
Ia... sast…


- 3 5 -
Roger
At stat pero bagn! So, las mias damas, ossa lainsa far la
prova u vez forsa nign gost ple ossa tgi savez tgi vez
pers tot chels milliuns…
Yvonne
Ah tge, uscheia en zichelign raps ans fò betg neir
confusas!
Roger
Tge lainsa cantar? Forsa tg’igl signour mastral vess en
giaveisch?
Jasmin
En Halali fiss ossa propi bel. Pero uscheia ensatge
vainsa betg aint igl repertori.
Dora
Donn, donn. Vess gist gost da dar l’antschatta alla
tgatscha!
Lisa
Ia er! Cunzont sch’igl buc sa dat gist sez liber per
sagiattar!
Roger
Las mias damas…fasche igl bagn! Signour mastral?!
Schweiger
Tja, ia canosch betg igl program. Pero forsa dessigl ena
canzung tgi totga la noda chegl tgi pertotga
l’atmosfera....
Susanna
Ia propon: Alles vorbei Tom Dooley… Per l’atmosfera
perfetga per en mordraritsch...
Barbla
A me vign schlet…
Yvonne
Tschainta’t e teira bagn igl flo, anaint ed anor…
Roger
Donn Annetta! Uscheia sast betg cantar cun nous, at
duvragn bagn....
Susanna
Chi e lò ins sto saveir desister…
Yvonne
…er schi stat a cor…
Roger
Per plascheir, cantar… Dat aint igl tung.

Egn, dus...
Igl chor canta cun gost ena canzung morbida…

Pôssa


- 3 6 -
12. scena
Igl complot da mordraritsch
An sala pravenda
Lisa
E davent è’l…
Barbla
I stung mal! Igl vess betg gia da deir…
Dora
Fiss sto pi scort. Tgi te vot betg parteir igl ò fatg neir
furious.
Barbla
Semper ò’l antschet perveia digl raps. Chegl dat sen la
nerva, propi!
Yvonne
Betg rompa la testa, furious u betg,  per Roger ègl gio
dadei sto taimp...
Jasmin
Va adegna detg: chel sto davent! Ògl anc plaz an
schalera signour mastral...
Schweiger
Las mias donnas, ischas pertschertas tgi planisez en
delict
capital?
Scu
commember
dalla
parteida
cristianademocrata az supplitgescha da reponderar la
tgossa.
Lisa
Dattigl alternativas?
Schweiger
An chel cass spezial… na! Ia leva angal anc eneda
aveir detg!
Prer
Vign, sainza flo. Leva angal dar en tgit ainten la prova.
Pertge è igl dirigent gio ia? Cun ena luna da portgs è’l
passo me.
Susanna
Roger vot la nossa paia bagnmiritada! Schi lagn tigneir
igls raps, sto Roger davent.
Jasmin
Igl tarmetter aint igl territori da tgatscha etern.
Prer
Vusoters igl… igl lez mazzar?
Barbla
Az imagine signour plevant. En om, tgi mazza mianc
ena mostga, vottigl lascher svaneir.
Yvonne
Sperditas, ea, cun chella ègl da chintar…


- 3 7 -
Prer
Pertge gist mazzar? Igl savessans betg eleminar an en‘
otra furma? Per exaimpel rapinar ed igl puspe lascher
liber aint igl davos cantung an India!
Dora
E dus emdas pi tard stat el cun la pulizeia avant isch ed
ans fò fitto!
Susanna
Franc betg, nous duvragn ena soliziun finala!
Lisa
Igl migler egna tgi vei or scu en accident!
Jasmin
Igl stumplagn simplamaintg giu da stgela.
Susanna
Exact!
Jasmin
Scu?
Susanna
Scu accident, simpel da declerar.
Yvonne
Igl mender cass igl vainsa digl stumplar dus gedas!
Barbla
Cale cun chellas fantascheias istericas. Vusoters vez
betg igl minim respect dalla veta umana. Pir gist vainsa
gia da piglier cunaschientscha d’ena mort uscheia
tragica. Igl voss cumportamaint è sainza gost ed am fò
neir la vungas!
Dora
Stgisa, stgisa, at vagn betg lia neir mengia manevel…
Barbla
Ischas pero! Cun vusoters stunga betg anc ena secunda
sot igl madem tetg. Cugl voss plan terribel lessa d’aveir
da far navot. Ia sto aveir aria frestga, schiglio ritscha
gist cò giumez.... Vo.
Dora
Barbla, spetga ossa…
Yvonne
Lasch’la, er ella fò anc spiert.
Prer
Ia l’anclei digl tottafatg. Per en cristian è chel pansier
betg da stgisar…
Susanna
Pansiers tgi ston neir, Dia ludo u betg, manos alla
realitad. Pi spert e migler!
Schweiger
Vessans betg da reponderar e siva da votar. A moda
cristiandemocrata, naturalmaintg!
Yvonne
Mengia tard! Nous vagn decidia...ubetg fluppas? Tottas
dattan digl tgea.


- 3 8 -
Prer
Scu prer da chel cumegn metta betg mang ve dad egna
dallas mias nursas, er sch’è ena nursa tgutga. I lav igls
mies mangs an innocenza!
Schweiger
Chegl èn er igl mies pleds! Moralicamaintg sunga betg
capavel per ena tala acziun! Pero schiglio vez igl mies
sustign cumplagn.
Lisa
Bingo, chegl ans geida enormamaintg anavant!
Susanna
Tipic om! Ia propon, tar la proxima prova manainsa a
fegn la tgossa!
Lisa
Avant u siva?
Dora
Per plascheir siva. Ia vess anc gugent en prova cugl
noss dirigent...

13. scena
Barbla tschainta sen en banc, Roger vign notiers, Roger e Barbla
discorran.

Roger
Barbla vo. Roger tschainta sulet segl banc. Ia va
savia, ia va savia tot igl taimp. Ensatge constat betg cun
chegl gudogn da lotto. Las donnas vottan igls raps, schi
fò da basigns perfign cun baras tgi stattan ainten veia…
Hasler
Sa tschainta dasper Roger. Tge vez rachinto da baras?
Roger
Navot. Ia va angal panso dad ot. Ed ansomma, tge
occupescha chegl vous?
Hasler
Andretg. Oter schi chel pansiert tgi cunterfò alla lescha
lascha suandar en fatg. E cunchegl tgi pansez a baras
vaia da parteir digl fatg, tgi a chels pansiers è gio
succedia...savez suandar?
Roger
Na. Tge lez da me?
Hasler
Oh, stgise. Hasler, Duri Hasler, revier da pulizeia a
Savognin. Ia va ena interess legitim ve da baras.
Roger
Pulizeia? Tge vez da tschartger a cò?


- 3 9 -
Hasler
Ia sper, tgi vous am pudez dar egna u l’otra rasposta,
signour Roger
Roger
Tge ia… vous am cunaschez?
Hasler
Cler: Roger Caminada, possessour d’en kiosk, 46
onnns, abitescha ad Angurdeiras, Sumvei. 24. Vous
ischas bagn igl sulet tg’ò survivia chel accident
ominous da bus avant seis onns. Tar chel cass va ia fatg
las retschertgas. Pero sainza success e chegl perchegl
tgi vous vez pers la memorgia! Anfignen ier!
Roger
Anfignen ier?
Hasler
Ier am vez bagn telefono e detg tgi tot az seia puspe nia
andamaint.
Roger
Va propi ia fatg chegl?
Hasler
Ea, vez!
Roger
Stung mal, sa da navot ple! Ia az canosch betg!
Hasler
Bung, az less betg disturbar pi dei. Pomai, sch’az niss
puspe andamaint ensatge, igl mies nomer vez gio. ..
Roger
Tge nomer?
Hasler
Az dung la mia carta, igl pi tschunsch vez pero gio
amblido chegl chesta seira… A reveir!
Roger
Varda sen la carta. Signour cumissari… spitge!
Hasler
Ea..?
Roger
Forsa tg’ia va tuttegna ensatge per vous…

14. scena
Showdown sen prova
An sala pravenda
Yvonne
Suletta, Susanna vign aint. Tgau Susanna, per bunga
sort vignst te gio, ia tign prest betg ple or!
Susanna
Tge ègl? È signour Hasler forsa er gio sto tar tè?


- 4 0 -
Yvonne
Gist avant. Sung neida tot confusa perveia dallas sias
dumondas. Ia crei, chel so tot!
Susanna
Navot so’l! Chel ò angal supposiziuns e vot ossa far en
po tema a nous. Schi nous tottas rachintagn igl madem
ò’l nigna schanza! Betg vegias panica!
Yvonne
Or dalla tia bucca tungigl chegl uscheia simpel!
Dora
Vign aint cun las otras, agitada. Carte’m, chel ans vo
uscheia dei sen la nerva, anfignen tgi egna dei chegl
tg’el vot santeir. Varda sen las otras dus. Hallo,
ischans mengia tard?
Susanna
Veigl or scu tgi vessan gio antschet?
Lisa
Na, pero Yvonne para dad esser mecta fittada!
Yvonne
Chel Hasler!
Lisa
Per l’amour da Dia! Tar tè è’l er gio sto?
Susanna
Betg fasche en tal teater! Chel cumissari so demussar
navot, schi nous tignagn ansemen!
Yvonne
E schi Roger vign betg ple tar sasez digl tottafatg!
Dora
Scu stattigl ansomma cugl noss plan perveia digl
dismetter u ensatge sumigliant cun Roger?
Lisa
E Barbla? Tge tgi chella è sa prestada, chegl cloma
vendetga, maseiras rigurousas!
Jasmin
Va gia l’ideia dalla stumplar giu da chella stgela siva
prova…
Susanna
Fitg bel’ideia...vo pero betg, ella vign betg ple a
prova...scu nignsa alloura tigls raps?
Yvonne
Betg angal chegl! Schi scuppagn egn siva l’oter, schi
dei tgi chel Hasler è ainten la val, alloura sa
dramatisescha la situaziun planget!
Lisa
Forsa è’l anfignen alloura er svania!
Jasmin
U nous igl laschagn svaneir!
Yvonne
Nous savagn bagn betg lascher svaneir egn e mintgign
tg’ans fò en po difficultads!


- 4 1 -
Schweiger
Vign aint cugl prer. Bun de, ischan en po mengia tard,
vagn pero anc gia ena pitschna seduta...
Susanna
...nous er! Niz pero gist dretgs per ans far en pitschen
sarvetsch!
Prer
En sarvetsch?
Schweiger
Tgenegn? Noua è Roger? Igl vez gio… stuagn nous
forsa igl…
Susanna
Na, na, i vo per Barbla, ella ans fò problems. Niz betg
da la persvader d’ans dar igls raps!
Prer
Cun violenza? Betg cun me las mias donnas! Fitto cun
violenza e pansiers da mazzar! Ia sung prer, en giuvnal
da Dia e chegl resta er! La notg passada am è cumparia
igl anghel Gabriel.
Jasmin
Igl anghel Gabriel? E tge ò’l detg?
Prer
Bodo, sto an peis, bandunga la veia da condemnaziun e
tschertga puspe la dretga veia. Fò chegl avant tg’è
mengia tard! Sung directamaintg saglia an peis ord spir
respect...e perchegl tg’ia va gia dad eir sen tualetta.
Susanna
Tge monta chegl ossa per nous, signour plevant?
Prer
Cun chel gudogn da lotto lessa d’aveir da far navot ple.
A vusotras propona da lascher cruder tot chels noscha
pansiers, tarmatte igl diavel anavos aint igl unfiern!
Dora
Prima, super proposta!
Jasmin
Tar Lisa. Cattas betg tg’igl prer gioia cun la sia veta?
Lisa
Cala eneda, betg er anc igl prer, schiglio vaia nigna
plazza ple!
Roger
Aint cun schlantsch. Bun de! Lagn betg targinar,
antschavagn cun la prova!
Susanna
Lainsa betg forsa discorrer ansemen?
Roger
Discorrer? Pertge?
Dora
Per exaimpel perveia dad Annetta...
Roger
Annetta? Vign ella oz betg a prova? …Donn…
Yvonne
U pudessans er discorrer da Duri Hasler!


- 4 2 -
Roger
Hasler? Canoscha chel? Vez gio anc eneda tschartgea
en om per az sustigneir da cantar?
Yvonne
Na, na, igl pi scort ambleidas tot!
Lisa
Chel ò nign ideia!
Jasmin
Digl cantar ò’l forsa en’ideia, pero digl rest betg
schanza!
Dora
La dumonda è angal quant dei! Chel om è scu ena
bomba da retardamaint!
Roger
Silenzi, tge lainsa cantar? Ia propon da tranar igl toc
damez dalla „Bohemian Rhapsodie“, l’ò è er ena part
noua tgi la vousch digls omens è dominanta. Vez vurdo
chella part, signour mastral?
Schweiger
Angal curt, va gia paca peda…
Roger
Alloura vurdagn nous ossa ansemen. Pigle igl text ainta
mang! Dat igl tung - cantan.
Durant igl cantar aintran Hasler ed ena Barbla
desperada. Roger interrompa la prova.
Roger
Bavegna. Angraztg tgi Vous ans purtez Annetta. E tgi
ischas vous?
Lisa
Chel ò nign’ideia, da navot!
Hasler
Ia va nom Hasler, cumissari criminal da Savognin. Igls
ples cò am canoschan!
Roger
Stung mal, ia betg!
Hasler
Chegl vaia tamia, pero cò possa az gidar da far gleisch
aint igls voss tscharvi tg’è scu en cul. Fasche igl bagn
ed az tschante.
Prer
Tuttegna tge tgi vez catto or, cun tot chegl vaia da far
navot!
Hasler
Surlasche a me da giuditgier. Bel tgi pudagn star cò
ansemen en po.  Signour Roger, deplorablamaintg ègl
betg l’amprema geda tgi nous dus stagn ansemen e
discurrign en po. Ossa tar la tgossa: chegl cò è betg
Annetta mabagn Barbla, la sia sora. Annetta è


- 4 3 -
prubablamaintg davantada unfrenda d’en accident u
d’en act criminal.
Roger
Na!.. La mia Annetta…morta!?
Hasler
Igl pi scort amblidez chegl gist puspe signour Roger.
Da vusoters, egn e mintgign, lessa saveir tge tg’am
savez rachintar chegl tgi pertotga igl svaneir e la mort
dad Annetta. Er lessa saveir tge tgi tot chegl ò da far
cun chel munt raps tg’è ossa segl conto dad Annetta.
Egn siva l’oter vign ainten la stanza dasperas…
Prer
Angal ena pitschna dumonda: Sunga anavos anfignen
tar la devoziun...
Hasler
Cunchegl tgi ischas innocent stuessas esser a tgesa
avant tg’igls sains antschevan a tutgier. Tgi vign scu
amprem?
Dora
Chegl è scu tigl daintist!
Lisa
Giagn cugl madem plascheir!
Hasler
Scu fissigl cun vous, signour mastral?
Schweiger
Ma saint gist scu en cristiandemocrat tg’ò pers
l’elecziun....giagn tgi seia fatg... Tots dus von.
Jasmin
Vurde bagn signour plevant, ena nursa siva l’otra vign
manada tigl mazler...
Yvonne
Chegl è terribel…
Susanna
Resta angal la dumonda tgi tgi resta alla fegn ed è
alloura l’unfrenda…
Prer
Ni, lagn far en’uraziun….

15. scena
Carussel pitschen d’interrogaziun
Inquisiziun cun tots an sala pravenda


- 4 4 -
Hasler
Belas istorgias vez rachinto, tots ansemen. Igl coc
dall’antiera tgossa è chel: Annetta ò do giu dus cedels
da lotto. Tgenegn ò gudagnea? Igl tip communabel u
igl tip singul?
Susanna
Angivine treis gedas…
Hasler
Ia stò betg angivinar! Las mias retschertgas on musso
tg’è betg igl tip communabel, mabagn gudagnea ò igl
tip singul dad Annetta e perchegl la vez mazzada!
Yvonne
Ia?
Hasler
Betg vous suletta, tots ansemen. Per zuppantar tot igls
fastez ed igl angioni!
Lisa
Angioni è cò igl fallo pled, nous vagn angal en po
„corriger la fortune“.
Hasler
Ia discor da mordraritsch! Sainza scrupels vez mazzo la
vossa cumarata.
Dora
La vagn angal plazzo intermediaramaintg, betg la
mazzada, signour cumissari!
Hasler
Demusse, sche’m, noua è la bara! Ia crei angal chegl
tg’ia vei cugls agens îgls!
Jasmin
Vous vasez? Vez vous ena sagonda fatscha?
Hasler
Tge merda rachintez er vous? Pudez deir tge tgi lez, me
faschez betg neir or digl concept! La vossa antiera
banda peglia dapart!
Prer
Ia sung en giuvnal da Dia, va radibuz da far navot cun
tot chegl!
Hasler
Chegl deian tots! Decider sto igl procuratour public a
Coira!
Prer
Igl procuratour public?
Hasler
Cler! Vez bagn betg cartia tgi vignas da mitschier
sainza navot?
Jasmin
Bagn, cunchegl vevans atgnamaintg chinto!
Hasler
Alloura vez betg fatg igl chint cugl cumissari furber
Duri Hasler!


- 4 5 -
Dora
Na, vous vainsa propi betg anc gia a chint.
Hasler
Chegl sa summescha! An migler cass dattigl en pêr
onns...
Lisa
Ed an mender cass?
Hasler
Ischas accusos perveia da mordraritsch ed ageid da
mordraritsch...
Yvonne
Vez ansomma nign scrupel cunter donnas?
Hasler
Ia… tgi fò cò ansomma las dumondas? Vusoters u ia?
Susanna
Vous, naturalmaintg, signour cumissari, pero ossa vaia
tuttegna anc egna: lez gist arrestar ossa tots?
Hasler
Ea, tots! Tots ansemen, vusoters sfarfatschs! Lasch gist
er neir otras forzas da pulizeia, annunztg agl revier,
chels son da tot anc navot!
Susanna
Ah ea…?
Uman.


- 4 6 -
16. scena
Showdown sen prova – part 2
An sala pravenda
Hasler
Igl proxim per plascheir!
Roger
Ossa sung ia vedlonder!
Hasler
Ia sa betg schi la voss’inquisaziun am porta ensatge.
Roger
Scu schi vess betg gio gia da piteir avonda!
Hasler
Betg fasche uscheia scu schi savessast da navot ple!
Roger
Forsa dattigl tuttegna egna u l’otra tgossa noua tg’ia az
poss gidar.
Hasler
Bagn, bagn, amblide simplamaintg tot! Ossa lessa anc
discutar en pêr puncts difficils cun donna Barbla. Per
plascheir am suande ainten la stanza dasperas.
Barbla
Schi sto esser…. Tots dus von ainten la stanza
dasperas.
Yvonne
Ia stung mal per ella.
Lisa
Pertge? Betg ambleida, ella ans ò lia trer sur meisa ve!
Yvonne
Nign tgi ò mirito da neir ainta mangs a signour Hasler,
tuttegna tge tg’el ò fatg. Chegl è pero ossa tuttegna.
Sen nous tots spetga en taimp pi lung ainten perschung.
Susanna
Angal plang, uscheia anavant ischans betg anc!
Dora
Tgi savess anc salvar nous? Igls mussamaints èn clers
ed evidaints!
Jasmin
Hasler ò ainta mangs tot igls tromfs. Mianc ena miracla
ans so salvar dalla perschung!
Susanna
Ia vess en’ideia stupenta…
Prer
Betg anc eneda, per plascheir, cale!
Schweiger
Nous vessan da far navot tgi fò anc neir mender la
nossa situaziun precara!


- 4 7 -
Susanna
Cò porta angal egn la colpa tgi ischans ainten la merda.
E tgutgamaintg ò’l betg anc infurmo igls sies revier. Igl
vessans simplamaintg betg da dar l’occasiun...
Jasmin
Stumplar??? Uman.

17. scena
Igl confess
Igl cumissari cun Barbla ainten la stanza dasperas
Hasler
Vous pretendiz tgi vez mai ple via la vossa sora siva
digl accident digls voss omens?
Barbla
Exact uscheia. Ia sung scasada e va betg ple gia igl
basigns d’antupar la mia sora. Nous ischans stadas
mengia differentas.
Hasler
Scu en’amour-odi? Scu declarez chels sentimaints
ambivalents anvers la vossa sora Annetta, ella tgi veva
success tigls omens, scharm e carissma. Vous fissas
bagn stada gugent scu ella?!
Barbla
Uscheia da levsenn e superficiala scu ella? Esser
anvilgiousa sen ena veta da tschavatta? Mai! Tots igls
sies omens on gia tant scu nign nivo…
Hasler
Ah ea? Igl mastral er betg, cun chel vez bagn gia tottas
dus igl madem mument ena relaziun?
Barbla
Danonder savez chegl…?
Hasler
Tja, er ia va las mias funtangas! Pero dalla veta dobla
da Sep savez angal perchegl tgi Annetta az ò detg!
Barbla
Pertge… Annetta?
Hasler
Marcant. Vous ischas stadas tar ella, ubetg!
Barbla
Ia… nanana…
Hasler
Vous ischas stada tar ella, ia va mussamaints! Avant,
ainten la tgesa dad Annetta am è crudo an îgl en matg
flours, igl palpiera era anc anturn. E sen chel palpiera è
en tatgeder d’en affar da flours da Coira. Dasperas è
bagn ena fermada dalla posta.


- 4 8 -
Barbla
Scu duess er ia saveir chegl…
Hasler
La vendadra dallas flours ò confirmo tgi vez cumpro lò
ena matg flours, sonda passada. Chella vendadra az
canoscha, vous cumprez er schiglio flours a lò, vaia
raschung u betg?
Barbla
Ea, ed ossa…?
Hasler
Donna Barbla, sonda seira ischas passada tar la vossa
sora per far pasch. Scu tgi para ògl pero do ghera...
Barbla
Ea, uscheia ègl sto. Ella ò gia navot pi scort ainten testa
tgi da sa far legher dalla mia veta, ia seia ena filistra,
plagn cumplexs, i duess antschever a veiver, ò’la
managea.

Va raspundia tg’ia viglia betg la sia veta da tschavatta
ed er betg igls sies amants. Cò ò’la antschet a reir da
chegl tschuf e managea tgi Sep vegia bagn tanschia per
tottas dus! Chegl am ò tutgia, am è nia tot neir avant
igls îgls ed igl mies magung ò rebalzo. E tge ò ella fatg,
stada sensom stgela e fatg navot pi scort tgi da reir. Cò
sunga neida vilada ed an furia...va la tschiffa e do en
stompel...cura tg’ia sung puspe neida tar mamezza è’la
stada tarada giudem stgela ed ò betg ple fatg mucs. Cò
vaia panso: angal davent, sung lippada tot alla sperta...
Hasler
Donna Annetta, vous niz suspectada d’aveir mazzo la
vossa sora Annetta cun intenziun u aglmanc aint igl
affect. Amperneda az stoia arrestar.
Barbla
Finalmaintg… finalmaintg ègl a fegn!
Uman


1

Sm-FRE 1-1
Igl pot aint igl
bordell

Cumegia an dus acts da Hanna Frey
Translaziun surmirana da Pina Iseppi-Uffer

Sm-FRE 1-1_Igl pot aint igl burdel_(sm)


2

-2-
Persungas
Remo

disoccupo
Gion

sies amei
Niclo

pot
Tina

vaschigna
Lena

secretaria
Sonja

vendadra
Gigi

donna en po stravaganta

Taimp:

preschaint

Li d’acziun:

steiva

Maletg da tribuna
Steiva cun canape e pultrungas, mobelets pitschens, schitgs, pitschna meisa cun dus soptgas,
etc. En isch an tgombra, l’oter an tgadafi ed egn scu sorteida/antrada.

Cuntign
1. act gievgia dumang
2. act sonda dumang

Remo è fisicamaintg e psichicamaintg an tanta paglia. El ò pers la sia lavour, la sia donna è
eida a star tar igl sies nov amei ed el ò pers anc igl rest digls sies daners agl casino. Igl sies
amei Gion igl vot gidar e vign mintga de cun en’otra ideia, egna mendra tgi l’otra. Remo vot
saveir navot da chegl, ma alla fegn stò el sottacomber ad en’ideia stravaganta da Gion. Lez
vot far or dalla tgesa da Remo ena cuminanza d’abitar per donnas e perchegl duess Remo eir
giun schler a star. Chegl vot lez an nign cass. Treis donnas cumparan ed ad ellas vign do se
bravamaintg orgels per tschivlots. Igl pot e la vaschigna sa mesdan er aint pulitamaintg, els
son pero betg da tot igls plans da Gion. Or da chel battibogl dattigl nigna sorteida e nign tgi
so propi scu tgi vess dad eir anavant. Mintga bun’ideia vo dalla sglatscha giu e sch’ins
antscheva a deir manzignas, ins catta betg ple or dalla boglia. Tgi chella tgossa vo or an
bagn……tgi so? Anc vign tradia navot…..

Sm-FRE 1-1_Igl pot aint igl burdel_(sm)


3

-3-

1. act

An steiva da Remo è en pulit disurden. El tschainta an pischama segl canape, tot sbiriglia e
cun schleta luna. Gion vo tot nervous ve e no…

1. scena
 Remo, Gion, Niclo

Gion Tedla Remo…uscheia so chegl betg eir anavant cun tè…..schi te fast anavant an chella
maniera, ist igl amprem de an tgesa da narramainta…..ainten la partiziun digls
menders cass…..

Remo Ossa angal cala….ia vi simplamaintg igl mies pôss…. ! (Sa patta giu e teira en
plimatsch sur la testa)

Gion (teira davent igl plimatsch) Te stost ossa tadlar la mia pi nova ideia……ena super
ideia….

Remo Super ideia tunga bagn…..ma chegl tg’ia dovra sast er te betg striunar nonavant…. ia
dovr daners….. ! (tschiffa puspe igl plimatsch)

Gion (igl peglia davent energicamaintg) Ossa tedlas bel dalunga……. !

Remo (saglia se an tanta rabgia) Ossa vard’am giu…… ! I sung gist fitto……nigna donna
ple….nigns raps…..nign avigneir…..tot simplamaintg futsch…. ! E la lavour vaia er
pers…..tge vot daple…. ?

Gion Chegl perveia dalla tia donna t’ampost navot…..chella ò catto egn tgi la plai migler…. !
Ma igls raps ast te tez patto da fanestr’or an tia tgutgadad…. ! Scu ins sogl angal eir
agl casino e perder igls davos tschintg raps da…… sainta angal quant…..100 000
francs…. !

Remo Ia lev cumprar igl casino…… !

Gion O, te grond tamazi…. !

Remo Ossa ègl er tot tuttegna…tg’ia va pers la lavour sunga er mez la colpa…..

Sm-FRE 1-1_Igl pot aint igl burdel_(sm)


4

Gion Na, er da chegl ist te betg la colpa…..ma schi te fast anavant uscheia e laschas angal
pender las alas, veia neir per tè… !

Remo Veist ossa….per me dattigl angal ensatge….. (sa sterna giu mez) …..simplamaintg
mureir….ia sung nign….ia va nign…..ia sung angal en pitschen navottign…… !

-4-

Gion Ossa cala cun chellas lamantaschungs…..schi spert è nign tgi mora….(igl geida an
peis). Er te betg angal crei….Tedla, ia va arranschea ensatge…..ia va mess la tia tgesa
aint igl internet…… : «Tschartgea cunabitantas per ena cuminanza d’abitar».

Remo Haaa…… ? Tge ast fatg…… ?

Gion Arranschea
ena
cuminanza
d’abitar
per
tè….. !
Pro
commembra
post
incassar……uscheia circa……inclusiv costs supplementars…..ena bela bancnota da
mella… ! Remo….cun quatter donnas dess chegl 4000 francs sen en schlop……e
vetiers anc igls raps dalla cassa da disoccupos….. e te ast nigns chitos ple….. !

Remo Ossa dei eneda….. ist te cumplettamaintg or dalla sunga…. ? Precis a «donnas» vesssa
da dar quartier ainten mia tgesa…… !? E te vot esser igl mies amei….. !

Gion Ma tge è fallo ve da chegl…. ? Te ast nigns problems finanzials ple e lavour cattas
franc bagnspert puspe…… (i scaligna) …..vo a vurdar tgi tgi gl’è… !

Remo Oss, ossa angal planget…… (i scaligna puspe)……Chegl cun chellas donnas post gist
amblidar…. Ia lasch nignas donnas ainten mia tgesa….basta…. !

Gion Te ist pi stino tgi igl buc da Peder….. Ia dovr ensatge da bever…. (vo an tgadafi)

Remo Femnas ainten tgesa……ossa tgi la mia è finalmaintg svaneida….. (vo puspe segl
canape) Ena cuminanza d’abitar…….. betg cun me….. ! Chels am pon tots zuflar noua
tg’ia sung bel….. ! (sa corva giu anfign sensom cun ena curveia)

Niclo (vign aint dall’antrada, Gion aint da tgadafi) Hallihallo…. la posta è no……. !
Hallo…..ma cò è nign d’anturn… ?

Gion Bagn, bagn…..el è angal sa zuppo sot la curveia…. (la teira davent) …..varda cò…igl pot
an totta parada… !

Niclo Varda cò Remo……puspe en’admuniziun……ast angal ple da sottascreiver ed alloura
survignst la brev…. !

Sm-FRE 1-1_Igl pot aint igl burdel_(sm)


5

Remo Ena bela pulenta fatscha…..sottascreiva tez ed alloura post er gist veir la brev….. !

Gion Scu vot te saveir tgi chegl è en’admuniziun…. ? Dervas te las brevs avant tgi las
dar…. ?

Niclo Franc betg….. ma tot chegl tgi è per Remo igl davos taimp, èn garantia
admuniziuns…. ! Chellas savoiran direct dad uffezi da scussiun…… (igl tigna la brev sot
igl nas) ……savoiras scu tgi toffa da zolper….. ?

-5-

Gion Ossa cala se…. !

Niclo Sottascreiva Remo…. !

Remo (leva se) Ia sottascreiv navot vaia detg….. !

Niclo Bung, alloura amplanescha en formular……e signour Remo vo sez an posta per la sia
admuniziun… !

Gion Chegl è bler migler……alloura vignst eneda or ainten l’aria frestga, Remo…. !

Remo Cun tè vaia er anc da far giu chint…… (igl vot pattar ord tgesa) …..te vessas pi basigns
dad aria frestga tg’ia….. !

Gion (scappa or an tgadafi) Pi bung tg’ins vot far e mender tgi……

Niclo ….ma tge ègl cun tè…. ? Gion è betg la colpa tgi te ast survagnia chella brev…. !

Remo Na, pero dallas sias ideias sturnas el la colpa…. ! El vot saveir tge tgi è igl migler per
me e vot am screiver avant scu tg’ia va da veiver….. !

Niclo Ma ensatgi ò bagn da vurdar da tè….betg tgi te vignas anc cumplet sot las
rodas….(vilo) ……cò, sottascreiva… !

Remo Na, na, ed anc eneda na…… !

Niclo Schi vess sen la mia tura tot da chels discipels scu tè….alloura vessa anc allas dodesch
da notg betg fitto…. !

Remo Glez am è bela tuttegna… !

Niclo Chegl am è schon cler…….egn scu tè cun ena veta da signour po vurdar da surangiu
sen la povra gliout tgi lavoura…… ! Schi bung less er ia aveir….totta de far navot ed
anc la tgesa per me sulet….. !

Sm-FRE 1-1_Igl pot aint igl burdel_(sm)


6

Remo Te ist en tabalori…….vard’am giu…...ia sung ena ruigna an tots gros….agl our d’ena
catastrofa…. !

Niclo Remo, igl è nigna mandonour da dar giu……igl è pero egna da betg ple lavar anse…. !

Remo Giuador…….ma dalli…. ! Da tè dovra nigns predas….. !

Niclo A tè ins sogl betg ple gidar……. ma gist angal anc en curta dumonda…..

-6-

Remo Ma navot ple da chell’admuniziun, schiglio……

Niclo Na, na, ensatge privat…..dastgainsa… igls mies ameis dalla posta ed ia….. neir tar tè
puschmang a vurdar igl matsch da ballape…… ? Sast, te ast da piglier risguard sen
nign….. !

Remo Pertge chegl… ? Te ast gio bagn tez ena televisiun… !

Niclo Ea, ea,  ma la mia perla vot nigns omens tgi fon baracca……e la tia giatta è gio ord
tgesa ed alloura pon las meirs…….

Remo …….ma mattagn…..e tar me fiss chegl alloura tuttegna….e tgi rumegia siva se …. ?

Niclo O, enpo daple puff è franc nign tgi s’accorscha….. Siva dalla mia tura turna
puspe….schon perveia dalla sottascripziun…. ! (vo)

Remo Cò post spitgier anfignen igl giuvenessen de…..Ma tge crei chel lemmel d’en pot
schiglio…. ? Neir a far baracca ainten la mia bela abitaziun sobra …..schi gliunsch
vignigl anc…. !!

Gion Chegl vei or, ainten chella tgadafi….. ! Scu schi igls talibans vessan patto aint ena
bomba…. !

Remo Per me è chegl bung avonda…..e tge vo’l aint a tè igl rughel ainten la mia tgadafi…. ?

Gion Bler…. ! An pac mument vignan las ampremas candidatas ed alloura vess la tia buda
da far en po parada…..ni betg… ?

Remo Cò è bagn tot an rughel… !

Gion Ea, forsa per en om……ma per ena donna….. ?

Sm-FRE 1-1_Igl pot aint igl burdel_(sm)


7

Remo Chella dess riscar da metter pe ainten steiva tar me…. ! Chella sgola anor avant tgi
ella so deir pips… ! Post eir siva a gidar culeir ansemen la tocca … !

Niclo (tgitta aint dad isch) Angal anc ena pitschna dumonda…..tge è pi bungmartgea….en
butschignet biera u ena harassa…. ?

Gion Per far tge…… ?

Remo El ò dumando chegl a me e betg a tè… !

Niclo Tge ast pi gugent……en butschign aint igl cantung cò……u ena clocca dasper l’otra sen
meisa…… ?

-7-

Remo Vo e fetta la tia tura…. !

Niclo Ia vei chegl gist davant igls îgls…….biera, en’abitaziun angal per nous... e nous pots
aint igl 7avel tschiel….. ! (vo)

Gion Tge vot Niclo far cò…. ?

Remo Chegl è en bagliaf….. Ena brava baracca vot el organisar cò tar me cun igls sies
collegas….. !

Gion Ena bela pulenta….. ia va gio luvro mordio per igl noss plan……te vast giun schler a
durmeir…… igl disurden chigiu n’at disturbaro betg…. !

Remo Haaa….. ?

Gion Igl partera ed igl amprem plang dainsa a tschains….genial…..ubetg…. ?!

Remo Ist te digltot balurd…. ?!

Gion Remo, te ast schi blers dabets….i vo betg sainza dar ve tgombras…. !

Remo Ia vess da veiver ainten la mia atgna tgesa scu en pover murdia ainten ena rosna e
femnas tg’ia na canosch ni da piz ni da cantung fon olta sbarolta ainten la mia bela
abitaziun…. ?!?!

Gion Uscheia las laschas cun pôss……ègl betg uscheia…. ?

Remo Ia at va gio detg plessas gedas……ia dung betg ve la mia tgesa…..e basta…. !! (dat en
plunt sen meisa)

Sm-FRE 1-1_Igl pot aint igl burdel_(sm)


8

Gion (chegl na fò nign’impressiun a Gion) Giun iert mattainsa se ena tenda da parti, ena
meisa radonda cun soptgas, aint igl cantung sot la tgaglia gronda en grill e da l’oter
mang egna da chellas ballasouas da hollywood…..

Remo …..ed ainten mez iert en carussell cun tgavaligns…….. per tgi te vegias er ensatge…. !

Gion (i scaligna) Ui, ui, ui, chegl saro l’amprema donna……vo per ties fatg e betg moss’at
….schiglio tgappa chella en infarct……te veist gio or scu en spivintegl…… !

Remo Gion…… ! Anc ossa è chegl la mia tgesa….tgi te bagn saptgas…. !

Gion Schi te travaglias anavant uscheia, perfranc betg ple dei….. ! So, ossa cala da far
stentgels e vo a ta midar… chegl saro donna Lena……(igl stompla ve cunter igl isch-
tgombra e sera igl isch) Bagn damai, Gion….. davent dad immediat ast te la
reschia….. !
-8-

2. scena
Gion, Lena, Remo, Tina

Gion (aintra cun Lena) Fò plascheir donna Lena…….betg fasche stem digl
disurden……ma la nossa fantschela è malsanga…..

Lena Ea, chegl ins vei……i para pitost tg’ia seia rivada sen ena deponia da rusment
tgi ainten ena steiva….. !

Gion Chegl vign tot migler cun ena sadela d’ava ed en sdratsch……chella tgi
abitescha cò, ò igl amprem anc da scasar…..siva è tot paletti…. ! Chella povra
vigletta….. !

Lena ………ena vigletta……. ? Da chegl era scretg navot aint igl internet…..

Gion Vaia betg scretg chegl…. ? Ma ella disturba ansomma betg……la tattigna sainta
pac ed è er prest orva…..

Lena Angal tgi ella ans fetscha nigns problems…. ! Cun en tat vessa daple
fadeia….omens èn en pategl cotschen per me…. ! Quant costa chella tgombra
ansomma…. ?

Gion Hmmm…..cun mella francs agl meis vaia chinto…..

Lena …..ma alloura è lavar igl urden da letg e nattager inclusiv….. ? Schiglio possa er
eir ainten en hotel…. !

Gion Ea, ea, ….tot inclusiv…..angal la cuschigna betg…… !

Sm-FRE 1-1_Igl pot aint igl burdel_(sm)


9

Lena Glez è tuttegna…..ia va betg an senn da far giu mintga de tiffels….i daro bagn
ustareias avonda cò…. ? Chella tgombra è er betg per semper…….gist angal scu
schliaziun provisorica…. ! Ossa lessa vurdar ena tgombra…

Gion Naturalmaintg….or e da stgela se…..e chise post culeir or chella tgi te vot…. !

Lena Hallo….te varossas bagn anc ena minuta peda per am mussar chellas
tgombras…. ?

Gion Ma cler…..vea, giagn a vurdar… !

Lena Scu detg……angal per curt taimp…. !

Gion Per furtegna…. ! (tots dus von)

-9-

Remo (turna ord tgadafi) ….scu detg….ma noua èn ossa chels dus….. ? (i scaligna)
Schi chegl è egna a chellas….amprenda chella gist a sgular…glez è franc…. !
(derva igl isch d’antrada, Tina aintra plagn schlantsch e varda anturn)

Tina
Tgau Remo……noua ast zuppo la tia nova flomma….. ?

Remo Ainten tgombra sot igl letg……. !

Tina
Ossa angal cala……ia va gist ansant via scu tgi ena dama eleganta è neida tar
te….. !

Remo Betg pussebel…… ! Scu bunga vaschigna ist orientada da chegl tgi corra e
passa tar me…..ubetg.. ?

Tina
Omens….. ! Ossa tgi te ist sulet, post galdeir la tia tgesa per da totta sorts
fatschendas….ha…. !

Remo Cun ena vaschigna tgi fò er anc da pulicista lessa vurdar tge fatschendas tgi
egn so far….. ! Ed ossa fò tgi te vignas a tgesa…ia n’at va betg clamo… !

Tina
Oss, ossa angal betg schi impertinent….. ! Per far ord uigl mintg’emda e
nattager igl ties stavel sunga bung’avonda…ha…. !

Remo Ast gio eneda vurdo aint igl spievel…. ? La tia fermezza è pitost igl sdratsch da
nattager……e schi gronda fom vaia tuttegna betg anc, tgi am niss andamaint
ensatge oter tar tè…… !!

Sm-FRE 1-1_Igl pot aint igl burdel_(sm)


10

Tina
Chegl ast betg detg ad ena morta….. ! (lascha dar ena vasa giu mez) So…chegl
è igl amprem stragi…. ! (peglia en tschendrer ainta mang)

Remo Ma ist digltottafatg balurda…..na…. ! (ella lascha dar giu er chel)

Tina
Ossa valigl anc pi fitg la pagna da nattager…. !

Remo Bung…. ! (scua cugl bratsch tot giu da meisa) Angal anavant…….nattegia…. !
(vo or dad isch-tgombra)

Tina
E cun chel tamazi vaia anc gia cumpassiun…. ! (i scaligna) Chegl è en raffino
amploster….chel….(i scaligna puspe) …ma chegl è scu ainten ena tgesa da
narramainta…. angal anavant….chegl è ena tges’averta per tots….. !

-10-

3. scena
Sonja, Tina, Remo, Gion, Niclo

Sonja (aintra, vistgeida bagn) Angraztg…..buna seira…. !

Tina
Mademamaintg…..tgi ischas, danonder niz, tge lez…… ?

Sonja Sonja, Coira, tgombra….. ! E tgi ischas vous…. ?

Tina
Ia sung la fantschela e vaschigna….. ia vign gist per mies fatg… !

Sonja (varda anturn) Betg gist en palaz…. !

Tina
Va er betg anc nattagea…..schi chel bindung d’en Remo vess daple rughel e
patess betg tot giu mez, fissigl betg schi nosch…. ! Ist te la sia nova
tuschandra…. ?

Sonja Na, ia sung an contractivas cun Gion e less ossa…..

Tina
…..betg cun Remo…. ?

Sonja Ma tge vez cun chel Remo….. ? Ia va da traftger cun Gion……

Tina
….cun Gion…. ! Pertge…. ?

Sm-FRE 1-1_Igl pot aint igl burdel_(sm)


11

Sonja Ma perveia da chella tgesa chinta….. !

Tina
(sa tschainta tot confusa) Ma tge naras istorgias….. ! Stattigl schi schlet cun
chel pover Remo….. ? Alloura ò chel propi la soua anturn culiez…..saro’l
bancrot… ?

Sonja Bunga donna…chegl saia betg…..chegl am vo er aint navot…. ! Clame notiers
chel signour Gion….. ! (varda sen l’oura) Nous vagn fatg giu sen las diesch…

Tina
Chel om ò er betg invento la punctualitad….. (i scaligna) Chegl saro’l…..e
puspe exact ena minuta mengia tard…. (vo e derva)

Sonja La villa digls mies semis è chegl perfranc betg……schi duvress angal betg schi
urgent ena tgombra….. !

Tina
(turna cun Niclo) Tge sottascripziuns dovras te da Remo…. ?

Niclo Chegl è secret d’uffezi…. ! (vei Sonja) Olala…..tge visitas…. ! Buna seira… !

-11-

Sonja Buna seira signour Gion… ! (igl totga mang cun grond plascheir) ia less betg far
grondas discussiuns……nign gist segl punct…. !

Niclo Segl punct….. ? Ballape…..hop Svizra…. ?

Sonja Gion, nous discurrign betg da chel sport da ballape primitiv…..

Tina
……chella donna tschertga Gion……

Sonja …..e chegl è betg Gion…. ? Alloura viglia navot da vous…. !

Niclo Angal betg schi spert……da me duvrarossas er ensatge, alla fegn sunga igl pot
digl quartier….. !

Gion (aintra tot demoraliso) Navot è dretg per chella tschavola…….bela navot…. !
Ia... la pusess gist….

Sonja …..alloura ischas vous…… ?

Gion …gist chel sunga……Gion…….e tgi ischas vous… ?

Sonja Sonja……(sa totgan mang) …..betg faschagn lungas…giainsa gist se soura… ?

Sm-FRE 1-1_Igl pot aint igl burdel_(sm)


12

Gion Scu tgi lez…..ma nous pudessan er gist antschever giu cò…. !

Sonja Na, na, cò am ògl mengia blera gliout…. !

Gion Ed er perveia digl prietsch…..tge manegias….. ?

Sonja Vea Gion….te am plaist…..chegl è igl mies tempo…… ! (tots dus von)

Niclo (è tot stramia) Tina….ast santia chegl…..ast te via…… ?

Tina
…tgi so tge…. ?

Niclo Ma ist orva e surda…. ? Chels dus dovran la tgesa da Remo per……per….

Tina
…ea, ed alloura…… ?

Niclo Chel tempo tgi chels dus on…..uiuiui….. ! Hop, igl prietsch e päng en sagl
ainten letg….. !

-12-

Tina
Tge fantascheia tschuffa tgi te ast…….vess marveglias tge tgi te veist e saintas
tot sen las tias turas cun la posta…… ? Am met avant…… donnas an negligé, an
bikini u forsa perfign angal an sottgotschas……uiuiui…. !

Niclo Er chegl è secretezza da posta….. ! E cunter da chegl sunga ansomma
immun…. ! Schi vard per exaimpel se per tè, alloura…….hm……hm…..

Tina
……te ist en bagliaf nurant…… ! Glè betg da star stupia tgi angal la posta so
duvrar en tabalori scu tè….. ! (vo an tgadafi, Remo vign ord tgombra)

Remo Ist te gio puspe u anc adegna cò…. ?

Niclo Per furtegna sunga gist rivo…. ! Gion e Sonja on fatg curtas saramonas ed èn
gist svanias se soura…. !

Remo Chegl at deia……chegl ò’l betg fatg per navot…. !

Niclo Te fast paer persiva…. ?

Remo Mella francs igl pi pac….. !

Sm-FRE 1-1_Igl pot aint igl burdel_(sm)


13

Niclo (è tot stramia) Mella francs…... ? Am vign prest schlet……danonder ò Gion
tants raps…… ?

Remo Pertge Gion…. ! Las femnas paian e betg Gion…. !

Niclo (sgratta igl tgea) Las femnas paian……ossa deia navot ple…. ! Da mies taimp
cura tg’ia er gioven, alloura…….

Remo …..era igl mond gist schi radond scu ossa, te tabalori…. !

Niclo Radond deist te….. ? Ma chegl è betg da creir…chegl è gio Sodom e Gomorra….
(vo oragiu scassond igl tgea)

Remo Pover pot……chel tgappa anc mal agl vainter dalla sgarschour… !

Tina
(aintra cun sadela da lavar se palantschia) Sapramostas aint….varda tge ava
neira…….

Remo …..neira scu carvung…..ia telefonesch gist giun cumegn tgi dessan neir a
cuntschier la lengia dall’ava……

Tina
….navot lengia dall’ava…..chegl è igl resultat digl palantschia da tgadafi….. !

-13-

Remo Ma tge tgossas……chegl è stravagant…. !

Tina
Stravagant ègl er cun la tia tgesa…..vot te propi vender ella….. ?

Remo Chegl è er uscheia ena tgossa……ia vign ansomma betg ple ordlonder e…

Tina
…angal planget, Remo…dacler’am eneda chella situaziun ed alloura…..

Remo ……na franc betg… ! (i scaligna)

Tina
La proxima tschimpforgna tgi cumpara ainten chella steiva am ò da declerar la
tgossa…..ossa viglia saveir chegl ord amprema manga e betg anturn mella
cantungs….. (vo or dad isch-tgesa)

Remo Chegl toffa da catastrofa…..anc mender tgi chell’ava tschuffa cò…. ! (vo an
tgadafi)

4. scena
Gigi, Tina, Niclo

Sm-FRE 1-1_Igl pot aint igl burdel_(sm)


14

Tina
(aintra cun Gigi) Pigle plaz en mumentign… ! Ia vign gist a clamar ensatgi…

Gigi
(vistgeida
enpo
stravagant,
schlogna)
Angal
nigna
prescha….ia
sa
spigier……tge stavel da nursas…….gist dretg per far ena parti…….e noua è igl
patrung-tgesa…..fo’l forsa anc en cuc….. chel marschung…..?

Tina
En tge…. ?

Gigi
El anc ainten la plemas…. ?

Tina
Tgi… ?

Gigi
Chel Gira….na…..Gustav….na Giatgen….. ?

Tina
Ahaa….vous managez Gion…. ?

Gigi
Amporta navot scu tgi chel ò nom……chel tamazi tgi vess da neir a far giu las
tgossas…. !

Tina
Ma tge lungatg tgi vez……danonder niz ansomma…. ?

Gigi
Veia or scu schi niss dalla gligna……ni tge…. ?

-14-

Tina
An mintga cass betg scu egna da cò… ! (vo an tgadafi)

Gigi
(se pigl publicum) Chella experta digl sdratsch da palantschia vign
ordlonder….. ! (varda anturn ed examinescha tot) La mobiglia è mianc schi
mala……. (sa lascha dar giu segl canape) …….cò ins savess anc tigneir or…. !

Tina
(turna) Vous dessas……hee…..ni dalunga giu da chel canape….. ! (i scaligna)
Tge ègl ossa puspe… ?

Niclo (aintra) Sung angal ia…. !

Tina
Ma quantas gedas cumparas te anc…… ?

Niclo Anfignen tgi va la sottascripziun da Remo…… (vei Gigi)……sontga
pulenta…….puspe egna tgi paia per en tschert service…. !

Gigi
Hei……vea te amploster…..cò ègl anc plaz….. !

Niclo Sapramostas…..stattan chellas femnas ossa an fila davant tgesa….. ???

Sm-FRE 1-1_Igl pot aint igl burdel_(sm)


15

Gigi
(leva se e vo ve tar el) Uscheia en pover potign cun ena maira paia ins ògl da
piglier en po sot las alas……. (igl peglia a bratsch)

Niclo (sa deliberescha) Naa…. ! Na, igl mies pover cor…. ?

Gigi
Ma tge povra tgascha da brevs sen dus peis……tge ast te porign…. ?

Niclo A…..ava…..ia dovr en got ava…….Sodom e Gomorra…….(scappa an tgadafi)

Gigi
Ma tge è chegl per en schlamper…..

Tina
…….eba…egn dalla posta….. !

5. scena
Gion, Lena, Sonja, Tina, Gigi

Gion (vign aint dad isch-tgesa cun Lena e Sonja) So, e chegl fiss ossa la steiva….. !
Scu gio ampurmess, vign chella anc nattageda da radaint….. gist scu las otras
tgombras er…… !

Tina
Pero betg gratuit….. !

-15-

Gion Da chegl discurrignsa en’otr’eda… ! Aha……novas visitas….. ? Chegl stò esser
Gigi….ubetg…. ?

Gigi
Te ast tutgia la noda….exact…. e te ist……

Gion ……Gion…nous nign franc peregna…. ! (sa totgan mang)

Lena Ia sung Lena….fò plascheir…. !

Sonja Sonja…..tgau Gigi….. !

Tina
Ossa vaia angal anc marveglias d’ensatge……vez vusotras femnas propi tants
raps…… ?

Gigi
La banca ed ia ischans retgas….. !

Tina
Ma tge tgossas….. ! Ia vign ossa cun Gigi se soura e te mossas a Lena e Sonja
anc igl schler…. !

Sm-FRE 1-1_Igl pot aint igl burdel_(sm)


16

Gigi
Avanti…. !

Gion Chegl at plai perfranc…. ! (von)

Lena Ia sung spannageda sen chella tattigna….. te betg er Sonja…… ?

Sonja Ia vess adegna lia uscheia ena tgera tatta….. !

Tina
Maaa….spitgez anc ena donna……. ?

Lena Na, chella seia para gio cò…. !

Sonja Gion ò detg tgi chella totga vetiers scu igl viertgel tar la scatla….

Lena …..ella seia surda e prest orva….detta pero nign strètg…… !

Tina
E chella abitescha cò… ?

Sonja Ella fetscha caltschoul e varda televisiun…. !

Tina
(cun îgls gronds) Haaa….. ?

Sonja Cura tgi nous turnan, seia ella gio a letg……

-16-

Lena …..e schiglio geia ella bler a spass….ossa seia ella er eida ensanouas a
spass…..per giantar seia ella pero puspe a tgesa…. !

Tina
Ma tge pulenta…… !

Sonja Dastgainsa ossa vurdar igl schler…. ?

Tina
Angal anavant…..ia va pero betg peda…..ia va da nattager…ge angal sulettas
giun schler… !

Lena Vea Sonja, chel schler cattainsa bagn… !

Sonja Forsa è la tattigna gio chigiu tg’ella fò caltschoul…. ! (von)

Tina
Ma ainten tge tgesa da narramainta sunga rivada cò….. ? Ossa dovra scu
amprem en vinars….. (metta se en zanign) ……noua an nom da Dia von chellas

Sm-FRE 1-1_Igl pot aint igl burdel_(sm)


17

dus per ena tattigna tgi fò caltschoul ed è surda e prest orva…… ? E
surtot…..pertge sa ia scu vaschigna navot da chella tatta…… ?

6. scena
Remo, Tina, Niclo

Remo (vign aint da tgadafi) Tina…tge diavel ast fatg cugl pot….. ? Chel è or dalla
sunga….. !

Tina
Ia er……..viva…. !

Remo (la peglia la clocca or da mang) Tgi ò detg tgi te possas eir ve digl mies vinars,
ha….. !

Tina
Sen chella novitad dovra gist anc egn…….(peglia puspe la clocca)

Niclo (vign or da tgadafi, vo anturn meisa) ….giun anfiern niz vusoters tots……aint igl
purgiatieri…….ia dei angal ensatge…..Sodom e Gomorra…… !

Tina
Vea Niclo……beva en got vinars……schiglio vignst digltot or dalla sunga….. !

Niclo (beva gist or dalla clocca) ….ed ia leva angal neir a vurdar en gi da ballape….e
noua sunga rivo…. ? Ainten en puff…..ainten en veir burdel…. !

Remo Igls ties collegas amblidessan gist igl gi schi fiss uscheia…..ha Niclo….. ?

-17-

Niclo Ma ia betg……ia va schleta cunsienztga……. ! Mammetta na……e pir la mia
dulcinea…..chel drama…… ! (peglia puspe en got)

Tina
Remo, ast te do haschisch agl pot…. ?

Remo Na, franc betg……chel baita ena tala pulenta er sainza drogas….Niclo te fissas
pi scort nia prer tgi pot…… !

Niclo En bel semi è chegl sto……en’abitaziun tot per nous…..en matsch da
ballape….en butschignet biera……ed ossa ègl ia tot dalla sglatscha giu…. !

Tina
Ossa cala cun la tia lira e fetta la tia tura…. !

Niclo Cò Remo, sottascreiva finalmaintg… !

Sm-FRE 1-1_Igl pot aint igl burdel_(sm)


18

Remo Ia na vi nignas brevs…..ed alloura sottascreiva er betg….. !

Tina
Ma Remo, schi chellas femnas paian, alloura ast puspe raps….. !

Remo Cun chels affars viglia veir da far navot….e tgau……. ! (vo)

Niclo Chel Remo è betg schi tgutg…..anfignen tgi el sottascreiva betg, ò’l er da paer
navot….. !

Tina
Ma chel Gion è en veir cagliung……chel venda perfign la sia tatta….. ! Angal tgi
detta anc en pêr bloztgers….. !

Niclo Tge…. ? Ma chegl è betg ple normal…. ! Tgenegna sa lascha vender scu
tatta…. ?

Tina
Glez saia betg…..an mintga cass seia cò ensanouas anc egna……nign ideia schi
chella paia er igls mella francs agl meis ni betg….. !

Niclo (peglia anc en schluc vinars) Igls taimps èn sa midos malamaintg……cura tgi ia
era anc gioven paevan igls omens….ed ossa…….

Tina
……chellas gudognan gist tant scu tè…..alloura dessan ellas er paer…. !

Niclo E chegl deist te sainza neir cotschna……fast er te da chegl……. ?

Tina
Ma tge amprandez schiglio ainten chels biros da posta….. ? Nous donnas
cumpragn vistgadeira, autos, maschinas da lavar, paiagn las vacanzas….pertge
vessans betg er da cumprar tgesas u abitaziuns….. ?

Niclo E tants omens scu tgi lez……. !
-18-

Tina
Ia va en om…..va franc da cumprar nign…. !

Niclo Ma chellas femnas tgi reivan cò, chellas paian…. ?

Tina
Alla fegn dovra Remo daners per paer igls sies chints… !

Niclo Sen chella moda e maniera….. ? Na, Tina……chegl è snuevel….am vign gist da
rietscher…… ! I dat angal ple Sodom e Gomorra….. ! Adia….. ! (vo cun pass
grevs ord isch-tgesa)

Tina
Adia, ser plevant…. ! (scassa igl tgea) Chel ò angal amprendia Sodom e
Gomorra da dutregna…. !

Sm-FRE 1-1_Igl pot aint igl burdel_(sm)


19

7. scena
Gion, Tina, Remo

Gion (aintra) Ve d’uscheia en gaffen scu Gigi ègl propi anc da sa disar……ma ella è
total cuntainta…… ! Chel salv cò dovran ellas communabel scu steiva, dalla
tgombra da Remo dattigl en luvratori e se soura dormigl…. !

Tina
Ma chellas femnas son bagn parteir aint chella tgesa scu tgi vottan…. ?

Gion Ellas èn ledas digls mies bungs tips…. !

Tina
E tge ègl alloura cun chella tattigna tgi fò caltschoul….. ?

Gion Chegl è angal tactica da vender…. ! Chellas donnas tschertgan ensatge
extravagant…. !

Tina
Alloura propona igl noss pot….chel è bagn extravagant avonda….. !

Gion Na, na…..gist en sontg duvrainsa betg…. !

Remo (aintra cun la sadela da nattager) Chella è sa svidada…… tot da suletta….. !

Tina
Te ist igl pi grond calöri tgi vo a spass sot igl suglegl……. ! Crei er ia tgi chellas
femnas vottan saveir navot da tè……..(vo an tgadafi) Ia vign anc greischa avant
oura cun chel….. !

Remo Tge teater tgi chella so puspe far….femnas……. !

Gion Apropos………te post planget rumager la tia roba giun schler…treis èn gio cò… !

-19-

Remo  Am tanscha schi Tina sagetta anturn scu en trettel an pantg…..ia na dovr
nignas otras femnas…..ia vi igl mies pôss… !

Gion Chel sast te galdeir cura tgi igl proxim represchentant digl uffezi da stumadeira
vign a tatger se igls pugius sen la tia mobiglia…. !

Remo E noua vign’ia alloura……forsa tar tè….. ?

Gion Vogl anc……..franc betg…. !

Sm-FRE 1-1_Igl pot aint igl burdel_(sm)


20

8. scena
Gigi, Gion, Remo, Tina, Niclo

Gigi
(aintra) Gion, ia pegl la tgombra da mez, chegl è an urden… ! (vei Remo) E tge
ist te per en amploster…. ?

Gion Chegl è Remo….el ò gist permangs da scasar….(igl dat en cuffel)

Gigi
Tedla te sonny-boy…..cura tg’ia reiv cugl mies crom……ast te taglea la corda ed
ist sparia…..capito….. ?

Remo Ma tge vign andamiant a chella stranzla…..alla fegn è chegl anc adegna la
mia…..(Gion igl interrompa spert)

Gion …….ossa vea Remo…...pacatescha pulitamaintg las tias set tgossas…..

Remo …..vign mianc an dumonda……ia…..(Gion igl tigna saro la bucca)

Gion …..te post adegna puspe turnar….te ist cordialmaintg bagnnia…..(igl stompla
an tgadafi) ……nous vagn adegna plascheir schi te turnast….. !

Gigi
Schi chel stess er cò, gessa dalunga per mies fatg…. !

Gion Angal nigna tema….chel svanescha…. ! (Tina vign cun igl scuet da far giu igl
polver ord tgadafi)

Gigi
Speranza…..schiglio vainsa nous dus l’amprem ghera…..

Tina
Chegl è nign strign anturn tè…. !

-20

Gigi
Tedla, te acrobata dalla scua…..te duessas betg discorrer da tgossas tgi te
ancleist betg…..te fast pi scort ad eir a lavar se palantschias e gidar a tatta a
plaer se langa…..Gion, ia vign puspe sen tgombra…. !

Tina
Cun chella stranzla dattigl anc eneda ena battaglia….glez è franc…. !

Gion Ella è fitg directa…..( i scaligna) …..tgi so schi chegl è anc egna…. ?

Tina
Da chella sort gliout vainsa planget avonda…..(vo ord isch-tgesa)

Sm-FRE 1-1_Igl pot aint igl burdel_(sm)


21

Gion (sgratta igl tgea) Daple tgi treis femnas surporta Remo betg……ossa stoia
propi eir a vurdar tgi chel am demontescha betg l’antiera tgadafi…..(vo)

Tina
(aintra cun Niclo) Sodom e Gomorra è puspe turno….. ! Damai at plaigl
tuttegna cò tar nous…..schiglio turnessas betg mintga tschintg minutas
puspe… !

Niclo (cun brev e codesch da posta) Ma sast, ia stung mal sen posta schi gist igl mies
collega vot betg sottascreiver……prova te eneda schi te igl sast betg volver… !

Tina
Schi te creist tgi chegl nizegia ensatge…. ?

Niclo At lascha chegl freid…..tot chegl tgi capeta ainten chella tgesa….. ?

Tina
Ma schi Remo dovra schi urgent raps…. ! Scu tgi chels vignan aint è bagn
tuttegna…. !

Niclo E Gion…..chel buc varo maglea en’antiera scatla Viagra….. !

Tina
Ma ist digltot balurd….. ? Per furtegna fò igl ties ruschanar tgutg betg mal agl
tgea, schiglio…… ! Ossa vigna per Remo…. (vo an tgadafi)

Niclo Tina s’accorscha mianc quant raffino tgi chel Gion la magna pigl nas…… ! An
pacs deis penda ve digl isch la lampa cotschna….. !

9. scena
Lena, Niclo, Remo, Gigi, Sonja, Gion, Tina

Lena (aintra digl isch-tgesa) Tge veia cò…..schon puspe en om…. !

Niclo Na, na….ia vi navot da tè…..ia sung angal igl pot…….e mirido sunga er…. !

Lena Chels èn per solit igls menders…. !
-21-

Niclo Da me vez betg d’aveir tema……ia pegl er nigna Viagra….. !

Lena Da chegl sunga ossa propi stupeida…. !

Niclo Angal betg ni mengia manevla……la mia dulcinea am parduness mai
chegl…..mai, mai ple….. ! La mia dul……dulcinea anclei nign spass e surtot
navot da chel Sodom e Gomorra cò…. ! (vo oragiu)

Sm-FRE 1-1_Igl pot aint igl burdel_(sm)


22

Lena Ma da tge tga da narramainta onigl laschea lippar chel cò….. ?

Remo (cloma ord tgadafi) A chel pot viglia gist deir noua tgi Bartli vo pigl moscht…. !
(dat en sfratg agl isch) Ed ossa vigna sen Taratsch e fatsch ena dètga
baracca….. !

Lena Alloura duvrez mianc turnar ple… !

Remo Gist
uscheia
vaia
gugent……cumandar,
cumandar
ed
anc
eneda
cumandar…..chegl è tot chegl tgi savez…..pudez am zuflar tots…..igl….äh….se
fi……smaladettas tschimpforgnas…. ! (vo)

Lena Chegl è franc chel Remo tgi vot betg scasar…….tge impertinenta pel……. !

Gion (vign aint da tgadafi) Ma tge ò Remo ossa gia da murmagner….. ?

Lena Chel ò en problem d’alcohol ed igl pot giaro a quiettar la sia dulcinea…. !

Gigi
(aintra cun Sonja) Gion per me ègl fitg cler…..cò tar vusoters am plaigl….

Sonja …..schi ischan angal donnas stunga er ia cò… !

Lena Er ia stung, pero angal cun ena cundiziun…. ! Igls omens on da svaneir tots e la
tattigna giun schler dastga betg disturbar….. !

Gion Chegl è cler….tatta è betg bler a tgesa….. !

Gigi
Schi noua vo ella alloura…. ?

Gion Noua tgi ella vo…. ? Ena buna dumonda……ella….ella giaro tigl sies amei an
tgesa da vigls….. !

Lena Chella ò en cumarat…. ? Tge tgerign…. !

Gion La nossa tatta disturba franc nign…….angal schi rabagless chel Remo ord
tgesa….. !! (Remo tgitta ord isch-tgombra)
-22-

Remo Tge ègl cun chel Remo…… ?

Tots
Chel ò da scasar……. !!! (tots reian e Gion sera Remo an tgombra)

Sm-FRE 1-1_Igl pot aint igl burdel_(sm)


23

Tenda

2. act
Dus deis pi tard. Tina fò rughel e fò giu igl polver.

10. scena
Tina, Gion, Niclo, Remo

Tina
Sarogl ossa sober avonda….. ? Ia vi navot tgi egna da chellas tabessas lasch’or
tg’ia vegia betg nattagea andretg….. !

Gion (vign aint da tgadafi) Tina…..en cumplimaint…….scu tgi chegl è sober….. !

Tina
Tot chella sobradad è pero betg gratuita……. ! (igl tigna ve igl mang)

Gion (la dat 20 francs) Cò.....la tia lavour ò dad esser paeda andretg….. !

Tina
Tge…… ? Maiers 20 francs per dus deis lavour….. ? Ma ist malsang…… ?

Gion Chella bun’ovra fascharossas bagn per chel pover Remo……el tschivla or dalla
davosa rosna….. ! Apropos rosna……chel tamazi d’en Remo vot betg eir giun
schler a star……savessas betg igl lascher neir tar tè…… ?

Tina
(sa strangla prest) Tar…..tar me….. ? Ist anc frisch…… ? Omens an chella
vigliadetna dattan daple lavour tgi unfants….. ! Vign mianc an dumonda…. !

Gion (i scaligna) Gl’èn no….. ! Scu veia or….. ?

Tina
Scu en om vigl an sdratscha moderna……. !

Gion Igls ties cumplimaints am fon bagn agl cor….. !

Tina
A me è er nign tgi fò cumplimaints……. !

-23-

Niclo (aintra plagn entusiassem) Remo…..Remo….la posta è cò….. !

Tina
Tgi so tge tgi te ast ossa per en mal….. ?

Niclo Aha…te ist er anc cò……..? Ast betg anc fitto da manar igl sdratsch…. ?

Sm-FRE 1-1_Igl pot aint igl burdel_(sm)


24

Tina
Na….a te vaia betg anc fatg giu igl polver…… ! (igl magna igl scuet da far giu igl
polver sot igl nas)

Gion Ast betg via egna da chellas femnas….. ?

Niclo (suspeira) Ia era propi ferm persvadia, tgi chellas fetschan en puff or dalla
tgesa da Remo….. !

Gion Nous vagn adegna anavant ruschano l’egn dasper l’oter ve….. !

Niclo Ma ossa ègl tot cler, ubetg….. ?

Tina
Ansomma navot è cler….. ! Remo ò betg anc scaso…. !

Gion (se per Niclo) Sast tge….. ? Te dast quartier a Remo….cun chegl è el franc
ancletg… !

Niclo Ma ist nar….. ? La mia dulcinea am fò per ena testa pi curt schi reiv a tgesa cun
chel….. !

Remo (ord tgombra an pischama) Ègl prest pôss cò….. ? Cun en tal burdel è nign tgi
so durmeir…. !

Niclo  Sottascreiva chellas admuniziuns ed alloura post durmeir schi dei scu tgi te
vot… !

Remo Chegl è an incumbensa da Gion…. ! Ia va da far navot cun chegl….. !

Gion Ossa pegl’at ansemen e betg lascha pender las alas…. ! Nous lagn tots angal igl
migler per tè…. !

Remo Chegl am è schi lung scu lartg…. !

Niclo Ma creist te tgi te saptgas paer igls ties chints cun battungs…. ?

Remo Igls mies chints az von aint sober navot…. !

-24-

Gion Remo……ossa lascha eneda luvrar igl ties tscharvi….. ! Chels at  peglian e
vendan la tia tgesa avant tgi te sast far papp….. ! Painsa ve digls 100 000
francs dabets agl casino…. ! Nous at lagn angal gidar.. ! Ossa ston no daners e
perchegl ast te dad eir ord tgesa…. !

Sm-FRE 1-1_Igl pot aint igl burdel_(sm)


25

Tina
E nattagea l’antiera buda vaia er betg angal per 20 francs….ancletg… ?

Remo Savez tge tgi vusoters ischas…. ? Asnamainta e bindungs….lez am pattar ord
l’atgna tgesa…. ! (vo an tgombra)

Gion Sacramostas aint Remo…..fò ensacuras spiert, te tamazi…. ! (vo siva)

Niclo Ed ia stung puspe cò scu en pover cucu….e tgi sottascreiva ossa…. ? (i scaligna)
Tgi so schi chegl è gio chels da……

Tina
….ozande è da far chint cun tot….. !

1.  scena
Gigi, Niclo, Tina

Niclo (Gigi patta treis taschas aint dad isch-tgesa, gist aint per la tgommas da Niclo)
Sapperlostas aint……tge calöri ègl chegl…. ?

Gigi
(aintra cun ena scatla, ella teira ve d’ena soua) So…..cò fissa….. !

Niclo Maniera ast ansomma nigna…. ! (Tina aintra cun en grond urs da plisch)

Gigi
Sast gio dulzar las toppas….. !

Tina
Chegl antscheva bagn… !

Gigi
Dovras te anc ensatge…..u stast te angal cò an parada….. ?

Niclo Chegl at vo aint ni pac ni bler…… ! E perveia da chel matsch da
ballape….chesta seira nignsa a vurdar chel….. sch’at plai ni betg…..capito…. ?

Gigi
Vogl anc…. ? Chel matsch digls zops cunter igls struptgias savez vurdar
ensanouas oter….capito…. ?

Niclo Remo ans ò ampurmess…..

Gigi
…..ena bela pulenta……cò niz vusoters pir cura tg’ias sung morta….. !

-25-

Niclo Nign problem…..ia vign gist pigl cuntel grond…. !

Gigi
Chel Remo dess far tg’el vigna davent planget….schiglio…..

Sm-FRE 1-1_Igl pot aint igl burdel_(sm)


26

Tina
……schiglio tge….. ? (platga igl urs sen la scatla)

Gigi
Betg se cò…. ! (dat anavos igl urs a Tina) Aint cò el Jonny…. !

Niclo Na, anc en tgang daple tg’am morda ainten las tgotschas sen la mia tura….. !
(vot dar ena paeda alla scatla)

Gigi
(dat en bratg) Betg risca, te bindung….aint cò vaia igl mies computer e chel
vartescha nigns teratrembels….. ! Digl reminent dovras ansomma betg neir an
tgesa tar nous….nous vagn ena tgascha da brevs chior…. !

Niclo E las brevs scretgas aint…. ?

Gigi
Amplaneschas en formular e nous nign sen posta per ellas……u sast forsa
mianc screiver….. ?

Niclo Tgora…. nuranta….. !

Gigi
Saia metter igl mies Jonny ainten biro…. ?

Niclo Aint lò el Remo…. !

Gigi
Alloura amprenda chel gist am canoscher….. ! (vo an tgombra)

Tina
(i scaligna) La proxima surpresa ans spetga davant isch…. ! (vo)

Niclo Tgenegna da chellas stranzlas cumpara scu proxima…. ?

13. scena
Sonja, Niclo, Tina, Gion, Gigi

Sonja (aintra cun ena valischetta da cosmetica) Niclo…..te…te am stost gidar…..
(bragia) ……Fab…..Fabian ò……oh….chel è schi en nosch……

Niclo Ma tgi….. ?

Sonja (igl tgappa anturn e bragia) ….chel…..chel Fabian……

Niclo (vign betg ordlonder) …..ma…….at ol schlago…..ni tge…… ?
-26-

Sonja (Tina aintra cun la valischetta da Sonja) Glez dess el betg riscar….schiglio…Na
el….el….el ò detg tgi me seia migler perder tgi cattar……huhu…..huhu…… !

Sm-FRE 1-1_Igl pot aint igl burdel_(sm)


27

Niclo Cò ol betg tot tort….. !

Sonja (igl dat ena tastada) Te ist ena merda migler tgi chel bindung…….e chegl angal
perchegl tgi el am vot betg cumprar en tgaval……chegl fiss igl pi pac tg’el
savess far per me…. !

Tina
Mancumal……e te Niclo savessas bagn veir enpo cumpassiun cun Sonja…. !

Niclo Per da chegl vaia ossa betg peda….

Gion (vign cun Gigi ord tgombra) Gigi, chegl stost ancleir…..ia va betg anc cotg
avonda Remo…..ma chegl vign planget…. !

Sonja Giooon…..te stost am consolar…….chel tamazi cò so betg far chegl…… !
(bragia)

Tina
Vess marveglias tge tgi chel so far….. !

Gion Ma schi tge ast…..te pover gaffen….. ?

Sonja Fabian am vot betg cumprar en tgaval….. !

Niclo Per te tanschess er angal la giaschla….. !

Gigi
Te vessas pi basigns da chella….te stroler…. !

Tina
Do ossa chellas brevs e fò tgi te vignas davent siva…. !

Niclo Remo ò igl amprem da sottascreiver….. !

Gion Te pudessas eneda er midar canzung…sottascreiver…..sottascreiver…. ! Ia vign
gist a clamar Remo…. !

Tina
So donnas…..ossa svaniz er vusotras ainten las vossas tgombras….. ! (peglia la
bagascha ed igl urs)

Sonja Igl mument sunga betg bunga da purtar anturn valischas….ia sung an tanta
paglia…. !

Gigi
Creist ia betg….. ? Chels da l’otra abitaziun è betg pronts da metter aint ena
maschina da lavar giu ainten tgadafi…..ed alloura igls vaia mess igl
ultimatum……u ena maschina u tgi vign per mies fatg….. !
-27-

Niclo Luvrar enpo at faschess franc nign donn…. !

Sm-FRE 1-1_Igl pot aint igl burdel_(sm)


28

Gigi
Tgi ò dumando ensatge a tè….. !

Tina
Tots siva me……anavant marsch….egn, dus, egn dus……. ! (tots von siva an
colonna)

13. scena
Remo, Gion, Niclo, Lena, Tina, Gigi, Sonja

Remo (vign ord tgombra, ò sa tratg aint) Noua e tge vaia da sottascreiver…… ?

Gion Niclo vess planget dad eir sen tura…..ia na sa betg sottascreiver per tè…… !

Niclo Bagn, bagn….te sast er sottascreiver……ia sung ossa sasa cun chel
sturnichel….. sottascreivas simplamaintg cun «a. i.».......

Gion Tge a. i. …..sunga en asen tgi so betg far I A….. ?

Niclo Schi te manegias….. ! a punct i punct vot chinta deir an incumbensa……te
tabalori…. !

Remo (Gion sottascreiva) Bagn damai…..schi Gion sottascreiva ò el er gist da darveir
chellas brevs….. !

Niclo Saia ossa neir chesta seira a vurdar chel matsch…..u schiglio a tgi vaia da
dumandar…. ?

Remo A me betg……fò giu chegl cun chellas treis pulottas, inclusiv la clutscha
Tina….. !

Niclo Gist cun chellas….. ! (dombra giu) L’amprema è en sprer da gaglignas…la
sagonda è la streia digl fagn………e la terza ena viola da Faller…….e Tina…….

Gion (tigna a Remo ena brev sot igl nas) Remo….i vo da mal an mender…..ossa at
onigl mess giu igl telefon….. !

Remo Perchegl vaia en telefonign……..oha….er chel am onigl mess giu……(i scaligna)
……e chel pudessigl er gist metter giu……tar me vogl tiers scu alla staziun da
Turitg…. ! Cò….pigle igl mies telefonign…chel dovra er betg ple…..ia vign per
mies fatg anfignen igl pi pac an Australia……basta……. ! (dat en sfratg agl isch)
……vez santia….Australia…… ?!

Gion (i scaligna puspe) Derva….ia vign a vurdar da Remo….
-28-

Sm-FRE 1-1_Igl pot aint igl burdel_(sm)


29

Niclo Ma chegl è gio da lippar…….sunga schiglio igl portier da chella banda…. ? (vo a
darveir e fò gist en sagl anavos) …..chella am ò gist anc mantgea…… !

Lena (aintra an vistgadeira scarpada, sgrifflada se, sainza flo) Ègl chegl en
bavegna….. ? Tge manegias cun chel «chella am ò gist anc mantgea»….ha….. ?
Schi igl mies cumarat vess fatg chegl tg’ia leva, fissa ossa er betg cò…..ma chel
è perfign mengia ranver d’am cumprar en auto…… !

Tina
(aintra, dat en sagl) Ma an nom da tot igls sontgs…..tge ègl capito cun tè….. ?
(varda se per Niclo) Tge ast fatg cun ella……. ? (igl tgappa per la tgameischa)
Te malfatschant……..tge at vign andamaint….. ?! (igl dat ena tastada, Niclo vot
sa defender) ….sera angal la bucca….schiglio at vogl anc egna….te…..te……

Niclo (sainza flo) …..ma…..ia…..ia…..va……va….fatg navot…… !

Lena Tina….chegl è sto igl tgang digl vaschign……. !

Tina
Ahaaa….chegl è tuttegna……i dat nign om tgi è innocent…..ast santia Niclo….. ?
(igl dat en cuffel tg’el vo an tgigl)

Niclo Auaaa….(leva se) ….adegna ia….. ! E chegl….Tina……chegl at niroia mai ple ad
amblidar….tgi te bagn saptgas….. ! (vo ord isch-tgesa)

Sonja (vign aint cun Gigi) Ma tge ègl capito cun tè…. ?

Gigi
Ègl chegl sto Remo……. ? Chel am dess angal neir ainten la grefla….. !

Tina
Chegl è betg sto Remo…….chegl è sto igl tgang digl vaschign….. !

Lena E chegl tot è angal capito, perchegl tgi igl mies cumarat am ò betg cumpro en
auto…… ! (sbrigia scu ena sirena, tottas treis von)

14. scena
Tina, Gion, Sonja, Gigi

Tina
Da chels giaveischs lessa er veir eneda……igl mies om am regala angal scuas e
sdratschs da far giu igl polver….. !

Gion (vign ord tgombra) Tina…ia va prest schi anavant Remo….. !

Tina
Cun chegl ast anc dei betg schliia igls sies problems…. ! Vess angal marveglias
scu tgi te vot far chegl… ?

Sm-FRE 1-1_Igl pot aint igl burdel_(sm)


30

-29-

Gion Simplamaintg gl’egn siva gl’oter…. !

Tina
E schi las tias manzignas vignan alla gleisch…… tge fast alloura….. ?

Gion …….alloura dunga tot la colpa a Remo….. !

Sonja (vign aint da tgadafi) Ògl ensanous en piz apoteca ainten chella tgesa…. ?

Tina
Aint igl bogn…..chella è pero veida….. !

Sonja Tgi so schi la tattigna chigiu vess egna…. ?

Gion Chella……chella è davent…. ! Gliunsch…..gliunsch davent…. !

Tina
Ea……chella è ve Son Murezza….. !

Sonja Ve Son Murezza….. ? Ma schi cun tgi…..franc betg suletta….. ?!

Gion Na, na…..Remo è ia cun ella…. !

Sonja Chel ò bagn permangs da scasar…. ?

Gion El vess……ma el fò betg…. !

Tina
Chel spetga tgi nous igl rumegian or igls sies plunder….. !

Gion Ossa vainsa catto ena schliaziun…….la Heilsarmee vign e vo cun tot….. !

Sonja Chels èn adegna leds da survagneir mobiglia anc bagn an rap…

Gigi
(vign ord tgadafi) Vign chell’apoteca prest…… ?

Sonja Ainten chella tgesa exista betg ensatge uscheia……

Gion Per tgi duvrez en’apoteca….. ?

Gigi
Per Lena……igl tgang digl vaschign ò ruino ella… !

Gion Am vign gist ena bun’ideia…….angal nigna panica….l’apoteca vign dalunga
(ellas dus von an tgadafi)

Tina
Te am vot forsa betg tarmetter ensanouas per en’apoteca……. ?

Sm-FRE 1-1_Igl pot aint igl burdel_(sm)


31

-30-

Gion Pi tard……pi tard……..ossa vaia en pensum bler pi delicat per tè…….. ! Te gioias
la tatta….. !

Tina
(vo planget e schmanatschond vers Gion, el tschessa) Ist forsa do giu da
pandigia…..ossa ègl alloura giu fagn avonda….. ! Tansch’igl betg da nattager da
radaint chella tanga cò….. ?

Gion Alloura post er per amour da Remo……….

Tina
…..at sgriflar or igls îgls….. ?

Gion Oss, ossa…..chegl è angal sto ena dumonda….. ! (vo an tgombra)

Tina
Ma tge crei chel tamazi……tg’ia fetscha ena vigliurda….. ? (Niclo vign aint dad
isch-tgesa, an t-shirt da ballape, cun ena scatla) Ma betg schon anc eneda
te….ast betg anc catto Sodom e Gomorra…… ?

15. scena
Niclo, Tina, Remo, Gion

Niclo Ia va angal da neir ad installar la roba ainten la steiva…. !

Tina
Installar tge…. ?

Niclo Nous nign chesta seira a vurdar igl matsch da ballape…… !

Tina
Schi lez neir castros da chellas femnas…te ed igls ties collegas pots…alloura
angagl avanti…. ! Tge ast ainten chella scatla… ? Mossa…. !

Niclo Igl inventar…..

Tina
(vo cugl mang ainten la scatla) E cun chella hudra lez festivar la victorgia
chesta seira….. ?

Niclo (la dat egna giu per la detta) Lascha star chegl….chegl è chinta
decoraziun…..sainza chegl è en matsch betg en matsch….capito…. ?!

Tina
Ast angal anc da deir tgi cantas la himna naziunala sgulatschond bandieras ed
an totta montura…… ?

Sm-FRE 1-1_Igl pot aint igl burdel_(sm)


32

Niclo Schi tge creist…. ? Nous stagn an ena reia ed alloura tung’igl uscheia….. (canta)
«An l’aurora la dumang…….. »

-31-

Tina
(tigna las ureglias) Ceda…..Niclo….per l’amour da Dia ceda…. !

Niclo Schi terribel ègl ossa er betg……. !

Tina
Na, na……angal total foz…… ! Te angal decorescha….las femnas at mettan
alloura schon a post chesta seira…. ! (vo an tgadafi)

Niclo (an peis sen ena soptga, decorescha) Schi veian schi bler cotschen ed alv onigl
franc respect…. ! Chellas treis pulottas on forsa perfign plascheir digl
matsch….e schi betg da chel….aglmanc da nous bels omens….. ! E schi
tschantagn ansemen manvel, manevel e gudagnagn forsa anc igl matsch e
bavagn en got e…….an nom da Nussigner…..am vign gist andamaint la mia
dulcinea a tgesa……chella am dei quatter….. !

Gion (aintra cun Remo tgi è vistgia da tatta) Ma tgiso tge tgi chegl vess da dar…. ?

Niclo Chegl è la decoraziun da festa per chesta seira…….te tabalori…. !

Gion (stompla Remo sen ena pultrunga ed igl dat en caltschoul ainta mang) Dei agls
ties collegas tgi igl matsch croda or chesta seira……chellas femnas na vottan
betg chegl…. !

Niclo Te ast ena bel’ideia…..chellas èn fi e flomma per chel matsch…..ed
ansomma…..Remo am ò ampurmess tg’ia possa……..

Remo (cun vousch da donna viglia) ……Remo è mianc cò……chel è an Australia….. !

Niclo (varda giu chella donna viglia, dat giu dalla soptga) Aaauuuaaa……. !

Remo Saia at gidar…. ?

Niclo Te ist en tralari……tge ègl chegl puspe… ?

Remo A parteir da dalunga sunga onda Rosa……ena onda retga dall’Australia…. !

Niclo Cò ast er betg da dumandar sen tge curt da grascha tgi chegl è
carschia……Gion, tge vot anc inventar per nurantadads….. ? Chel angion at
peglian chellas femnas mai giu…. !

Gion Ast forsa en miglra ideia…. ? Ensacu vainsa da neir or da chella boglia…. !

Sm-FRE 1-1_Igl pot aint igl burdel_(sm)


33

Remo (cun vousch normala) Tge faschainsa schi chellas am canoschan….Niclo am ò
er dalunga cunaschia…. ?

-32-

Niclo U tgi chellas az pattan dad isch or……...u tgi adopteschan forsa «l’onda
dall’Australia….. » !

Remo Chel teater vaia d’angraztger sulettamaintg a Gion…. !

16. scena
Lena, Gion, Remo, Niclo

Lena (da chior) Ossa vigna mez a vurdar schi cat betg en’apoteca….. !

Gion (strocla Remo ainten la pultrunga) Ella reiva….fò caltschoul……hop…..e te
decorescha anavant la steiva….. !

Lena (vign aint da tgadafi) Ia pudess mureir or an chella tgadafi e nign tgi
s’ampippa.. ! Gion, fò ensatge….. ! Ma varda cò……tatta è turnada da Son
Murezza…….ast gia bel’ora……. !

Gion (strocla se e giu la testa da Remo) Ella ò gia fitg bel….ubetg onda Rosa….. ?

Lena Am fò plascheir d’az dastgeir canoscher…..nous niron schon peregna…. !

Gion Ella ò betg ancletg…..ella è surda e meta….. ! Ma ella dat adegna digl
tgea……(strocla se e giu la testa)

Lena Ma chella povra onda Rosa am fò malaveta….. !

Niclo Ed er a me…. ! Ubetg onda Rosa…… ? (se e giu cun la testa)

Lena He…..è chel schlamper er puspe cò…. ? Tge vot cun chel plunder se per las
pareis……. ?

Niclo Chegl è ena fantastica decoraziun per igl matsch da chesta seira…. ! Hop
Schwiz…hop Schwiz…. !

Lena Chegl peglias te giu…..subito…..ast ancletg…. ? U tgi pat mez chegl or da
fanestra…… !

Sm-FRE 1-1_Igl pot aint igl burdel_(sm)


34

Niclo Vot lascher la detta da tgossas tg’at von aint navot… ! Chegl è roba digl club da
fans…… !

Lena Tgi ò ansomma lubia a te da pender se chella pulenta e da far ena festa aint
cò…. ? Faschez ena tarmenta baracca e siva vei la steiva or scu siva d’en
grümpelturnier…. !
-33-

Niclo Onda Rosa ò lubia chegl…..ubetg onda Rosa….. ? (strocla puspe se e giu la
testa)

Lena Glez lainsa anc vurdar tgi tgi cumonda cò… ! (vo)

Remo (sgherla davent igl caltschoul) ossa schi calez da scassar anturn la mia tutona
schi ègl… ! Ia sung tot sturn….chel cabaret è ossa a fegn….vez santia….. ?

Gion Chegl vessas gugent…..(igl dat puspe igl caltschoul ed igl strocla sen la
pultrunga) ……te fast anavant anfignen tg’am vign andamaint ensatge pi
scort.. !

Remo Alloura possa spitgier anfignen igl giuvenessen de….. ! Ia sung sasa da far igl
clown per vusoters…. !

Gion Juhui……ossa saia tge…. !

Niclo Chegl saro puspe ensatge d’avaglia….. !

Gion Vez simplamaintg da collaborar….alloura vign chegl schon bung…. !

Remo Gion…..ia at avertesch…..schi chegl vo puspe ainten als tgotschas at teira giu la
pel digl vainter…. !

Gion Vusoters dus amplosters vez gio nignas ideias…..damai lasche far me…. !
Attenzione……i reivan….. !

17. scena
Tina, Remo, Gion, Niclo, Gigi

Tina
(vign aint da tgadafi)  So, ossa vessa marveglias tge onda Rosa tgi tschainta
ainten la sia pultrunga e dat bravamaintg digl tgea…… ?

Remo (Remo fò mordio caltschoul, cun vousch tramblonta) Els am on importo d’ena
tgesa da vigls….. !

Sm-FRE 1-1_Igl pot aint igl burdel_(sm)


35

Tina
Remo….. ?!? Chegl è la davosa grascha tg’at ò savia neir andamaint…. !

Niclo Ma chegl è onda Rosa…..ubetg onda Rosa (la scassa anturn igl tgea)

Remo (cun vousch normala) Sacramostas…..te am steiras giu la testa, te tamazi…. !

Tina
Angal cale cun chel circus….chellas femnas na creian mai uscheia ena
istorgia… !

Gion Ast te en’ideia….egna è gio crudada aint…. ! (igl vot puspe scassar)
-34-

Remo Betg totg’am……schiglio tgappas en pugn dalla gniff’aint…. !

Tina
Gion…ia vess marveglias scu tgi te vot puspe neir or da chell’istorgia…. ? Ast
en plan…. ?

Gion Chel vaia igl mument gist pers ord îgl…. !

Tina
Ia vign ossa per l’apoteca e cura tg’ia turn, vez mess an urden chella tgossa,
tgapia…… ? Vaia da neir pi clera…. ?

Tots
Alle ordini…..sergente….. ! (saluteschan)

Tina
Ischas treis impussebels discipels….. ! (vo)

Niclo Perveia da me tgi ella beschla…chella am fò nign impressiun cun……

Gion ……sera la bucca….. ! I reivan….. !

Gigi
(aint da tgadafi) Tge vaia santia…..la nossa povra tatta e surda e meta….. ?

Gion (puspe se e giu cun la testa da Remo) Ea, deplorablamaintg….ella sainta
navot…..anclei pero tot….ubetg onda Rosa….. ?

Gigi
Ma…… u tgi ins sainta u tgi ins sainta navot ed anclei er navot…. !

Niclo Ainten chella tgesa dattigl per tot diversas pussebladads…..ins so ruschanar e
santeir navot…..u tg’ins so betg ruschanar e santeir u tg’ins so santeir ed
ancleir……ed….ed…...ossa vigna mez betg ple ordlonder….. !

Gion Te ast betg schon bavia tot chegl tgi te ast preparo per chesta seira….. ?

Gigi
Ma tge pigl diavel ègl cò cun chella decoraziun….. ? Ia sunga strict cunter
chegl….. !

Sm-FRE 1-1_Igl pot aint igl burdel_(sm)


36

Niclo Ossa tedla te stranzla…..chegl am è schi lung scu lartg……ia va en contract cun
Remo……

Gigi
Noua ast chel contract……mossa no….. !

Niclo Chel vign dumang marvegl cun la posta….scretg aint……angal per tg’ia possa
puspe scalinar tar vusotras….. !  Ubetg onda Rosa….. ? (puspe la testa)

Gigi
Ensatge è marsch cò…….chels treis èn betg mengia sobers…. !

-35-

Gion Chegl creist te angal……tar nous è tot an urden….. ! Niclo è en bung tip e fò
franc digl mal a nign……ubetg onda Rosa… ? (puspe la testa)

18. scena
Sonja, Gigi, Lena, Gion, Remo, Niclo

Sonja (aintra da tgadafi, davos ella Lena) Gl’è propi veir…..ia dat ena tatta……Chegl
am fò plascheir…..(tgappa anturn culiez Remo) Ena tatta uscheia carina e
tgera…..chegl am vaia adegna giavischia……. (igl faziel da tgea sa schleia)
……ma tgi……ma tgi ègl chegl….. ?

Lena Remo….. ! Tge marscha cò ansomma….. ? Ia vi tgi am scheias dalunga…..

Gigi
……quantas manzignas tgi ans lez anc rachintar…… ?

Sonja I duessas sa turpager…….pfui….ed anc eneda pfui…… ! E nous povras donnas
ischan crudadas ainten la vossa trapla….. ! Pfui….. !

Lena Nigna tatta giun schler e nign Remo tgi ò dabets……. !

Gion Bagn, bagn…..Remo ò ena ploma dabets…ena dètga massada….. !

Sonja Avant dus deis vez mano se uscheia en teater ed oz er anc en tgasperet…..vess
angal marveglias tgi tgi inventescha tot chegl……. ?

Gion Remo…. !

Lena Schi vess betg ex nom basigns d’en tetg sur la testa, gessa dalunga per mies
fatg…. ! Ma ia vign pir anavos tar mies cumarat cura tg’el am compra chel
auto….. !

Sm-FRE 1-1_Igl pot aint igl burdel_(sm)


37

Gigi
E schi chels ainten l’otra abitaziun vessan fatg chegl tg’ia leva, fissa er betg cò
ainten chel malampruamaint….. !

Sonja Ia savess bargeir grossas larmas….. ! Angal perchegl tgi mies amei Fabian am
compra nign tgaval. sunga ainten chella hetta e sa ni anavant ni anavos….. !

Gion E da Remo è nign tgi discorra…..el tgi ò dabets anfignen sur tgea e culiez… !

Niclo Vegias enpo cumpassiun cun chel pover Remo… !

Tottas Na, cun chel franc betg….. !

-36-

19. scena
Tina, Remo, Gion, Niclo, Gigi, Sonja, Lena

Tina
(aintra cun l’apoteca) Cò oravant ègl ena demonstraziun gigantica….da nar…. !

Remo O sontga mametta digl tschiel…….chegl è franc da chels tgi vottan raps…. !

Niclo Noua…. !? (varda or da fanestra) Ma chegl dattigl betg…..chegl vigna a
vurdar…. !

Gigi
Chels pots èn propi omens cun marveglias cun set ureglias……. !

Gion Naturalmaintg tgi donnas on mai e pomai tantas marveglias…. ubetg…. ?!

Tina
(è dasper la fanestra) Ma tge vottan chels tots cò oravant…..perfign egn cun
en auto…… !

Lena Juhuiiii….. !

Tina
……..ed egn a tgavagl….. !

Sonja Super…..chegl è igl mies tgerign…. !

Tina
…..ed en’antiera gruppa omens cun ena maschina da lavar giu….. !

Gigi
Tge deist…. ? Ena maschina da lavar giu…… ? Tgau ansemen…….i vign pi tard
per la mia vistgadeira…..uscheia geil……… ! (vo)

Lena Ed ia survign en auto……..igl mies semi vo an vigour….adia…… ! (vo)

Sonja En tgaval è igl migler amei tgi te sast veir…….juhuiiii…….  stet se leghers… ! (vo)

Sm-FRE 1-1_Igl pot aint igl burdel_(sm)


38

Gion E nous rastagn cò cun igls dabets da Remo……. ! (laschan pender la testa)

Niclo (vign noadaint cun ena brev e glischa digl plascheir) Remo……Remo….ena
miracla……chel digl auto am ò do chella brev per tè…… ! Extra per tè….. !

Remo Vaia dabets er tar chel…. ?

Niclo Ma tgiso tge……chel at offerescha ena super plazza….. !

Gion Siva da cura dervas te las brevs, te asen…… ?

-37-

Niclo Angal chellas tgi èn betg tatgedas giu bagn…… !

Tina
So, Remo……(peglia la brev)…….hop….hop….alla lavour… ! Igl  antier mond
spetga sen igls ties daners….. !

Remo (leva se) Ena nova plazza….. ! Chegl è gio da nar………chegl è ple tgi angal
stupent…..en de da mai amblidar ple….. !

Niclo E chesta seira èn tottas giattas ord tgesa e las meirs pon saltar……. e viva igl
matsch…….!

Tots
(sgulatschan las bandieras) Hop Schwiz……hop Schwiz….hop Schwiz…. !

Tenda

Sm-FRE 1-1_Igl pot aint igl burdel_(sm)


Sm-FRE 1-1_Igl pot aint igl burdel_(sm)


Sm-FRE 1-2

Ena donna

mengia bler

Cumegia an treis acts da Hanna Frey

Translaziun surmirana da Pina Iseppi-Uffer

Sm-FRE 1-2_Ena donna mengia bler_(sm)